(23) 


| इति द्वितीयं मण्डलं समाप्तम्‌ | 


| अथ तृतीयं मण्डलम्‌ | 
] 


ऋषिः विश्वामित्रः गाथिनः 


सोम॑स्य मा तवसं वक्ष्यग्ने वह्निं चकर्थ विदथे यज॑ध्यै 
देवाँ अच्छा दी्यद्युझे अद्रिं शमाये अग्ने तुन्वं जुषस्व 
प्राञ्चं यज्ञं च॑कृम॒ वर्धतां गीः समिद्धिरग्रि नम॑सा दुवस्यन्‌ 
दिवः श॑शासुविदर्था कवीनां गृत्साय चित्तवसें गातुमीषुः 
मयों दधे मेधिरः पूतदक्षो दिवः सुबन्धुर्जनुषा पृथिव्याः 
अर्विन्दन्रु दर्शतम॒प्स्वईन्तदेवासो अग्निमपसि स्वसृंणाम्‌ 
अव॑र्धयन्त्सुभगं सप्त यह्वीः श्वेतं ज॑ज्ञानम॑रुषं म॑हित्वा 
शिशुं न जातमभ्यारुरश्वा देवासो अग्निं जनिंमन्वपुष्यन्‌ 
शुक्रेभिरङ्गै रज॑ आतत॒न्वान्‌ क्रतुं पुनानः कविभिः पवित्रैः 
शोचिर्वसानः पर्यायुरपां श्रियो मिमीते बृहतीरनूनाः 
ब॒ब्राजां सीमन॑दतीरदब्धा दिवो य॒ह्णीरब॑साना अन॑ग्राः 
सना अत्र॑ युव॒तयः सयोनीरेकं गर्भ दधिरे स॒प्त वाणीः 
स्तीर्णा अस्य संहतो विश्वरूपा घृतस्य योनौ स्रवथे मर्धूनाम्‌ 
अस्थुरत्र॑ धेनवः पिन्व॑माना म॒ही दस्मस्य॑ मातरां समीची 
बभ्राणः सूंनो सहसो व्यंद्यौद्दधांनः शुक्रा र॑भ॒सा वपूंषि 
श्रोत॑न्ति धारा मधुनो घृतस्य वृषा यत्र॑ वावृधे काव्येन 
पितुश्चिदृध॑र्जनुषां विवेद॒ व्य॑स्य॒ धारां असृजद्वि धेनांः 

गुहा चर॑न्तं सखिभिः शिवेभिर्दिवो य॒ह्णीभिर्न गुहां बभूव 
पितुश्च गर्भ॑ जनितुश्च बभ्रे पूर्वीरेको अधयत्पीप्यानाः 

वृष्णे सपली शुच॑ये सब॑न्धू उभे अंस्मै मनुष्येरै नि पाहि 
उरौ महाँ अनिबाधे व॑वर्धापों अग्निं यशसः सं हि पूर्वीः 
ऋतस्य योनांवशयददर्मूना जामौनामग्निरपसि स्वसुंणाम्‌ 
अक्रो न बश्निः समिथे महीनां दिद्क्षेयः सूनवे भाऋरजीकः 
उदुस्रिया जनिता यो जजानापां गर्भो नृत॑मो यह्वो अग्निः 
अपां गर्भ दर्शतमोषधीनां वर्ना जजान सुभगा विरूपम्‌ 


(म.3, अनु.।) 

देवासंश्चिन्मन॑सा सं हि ज॒ग्मुः पनिष्ठं जातं तवसं दुवस्यन्‌ ॥ ॥3॥ 
बृहन्त इद्धानवो भाऋजीकमग्नि संचन्त विद्युतो न शुक्राः | 


गृहेंव वृद्धं सद॑सि स्वे अन्तर॑पार ऊर्वे अमृतं दुहानाः || ॥4 | 
ईळे च त्वा यज॑मानो हविभिरीळे सखित्वं सुमति निकामः | 
देवैरवो मिमीहि सं जरित्रे रक्षां च नो दम्येभिरनीकैः || :5 | 
उपक्षेतारस्तव॑ सुप्रणीतेऽग्रे विश्वानि धन्या दर्धानाः | 
सुरेत॑सा श्रव॑सा तुञ्ज॑माना अभि ष्याम पृतनायूँरदेवान्‌ || 6 | 
आ देवानामभवः केतुरंग्रे मन्द्रो विश्वानि कार्व्यांनि विद्वान्‌ | 
प्रति मतां अवासयो दमूना अनु देवात्रथिरो यांसि साध॑न्‌ || ॥7 ॥ 
नि दुरोणे अमृतो मर्त्यांनां राजा ससाद विदर्थानि साध॑न्‌ | 
घृतप्रंतीक उविया व्यद्यौदग्रिविश्वानि काव्यांनि विद्वान्‌ || 8 | 
आ नों गहि सख्येभिः शिवेभिर्महान्महीभिरूतिर्भिः सरण्यन्‌ | 
अस्मे र॒यिं बहुलं संत॑रुत्रं सुवाचं भागं य॒शसं कृधी नः ॥ :9 | 


एता ते अग्रे जनिंमा सनानि प्र पूर्व्याय नूत॑नानि वोचम्‌ | 
महान्ति वृष्णे सवना कृतेमा जन्मंजन्मन्‌ निहितो जातवेदाः ॥ 20 ॥ 
जन्मंजन्म॒न्‌ निहितो जातवेदा विश्वामित्रेभिरिध्यते अज॑स्रः | 


तस्य॑ व॒यं सुम॒तौ य॒ज्ञियुस्यापिं भद्रे सौमनसे स्याम || 2। ॥ 
इमं य॒ज्ञं संहसाव॒न्‌ त्वं नों देव॒त्रा धेहि सुक्रतो रराणः | 
प्र य॑सि होतर्बृहतीरिषो नोऽग्ने महि द्रविणमा य॑जस्व ॥ 22 ॥ 
इळांमग्ने पुरुदंसं स॒निं गोः शंश्वत्तमं हवंमानाय साध | 
स्यान्नः सूनुस्तन॑यो विजावाग्ने सा तें सुमतिर्भूत्वस्मे ॥ 23 ॥ 
(75) 2 (म.3, अनु.।) 


ऋषिः विश्वामित्रः गाथिनः छन्दः जगती देवता वैश्वानरः अग्निः 


वैश्वानराय थिषर्णामृतावृधें घृतं न पूतमग्नये जनामसि | 


द्विता होतारं मनुषश्च वाघतों धिया रथं न कुलिशः समृण्वति ॥ ॥ 
स रोचयञ्नुषा रोदसी उभे स मात्रोर॑भवत्पुत्र ईड्यः | 
हव्यवाळग्निरजरश्चनोहितो दूळभों विशामतिंथिविभार्वसुः ॥ 2 ॥ 
क्रत्वा दक्ष॑स्य॒ तर॑षो विधर्मणि देवासो अग्नि ज॑नयन्त॒ चित्तिभिः | 
रुरुचानं भानुना ज्योतिषा महामत्यं न वाजं सनिष्यन्नुप॑ ब्रुवे || ३ ॥ 


आ मन्द्रस्य सनिष्यन्तो वरेण्यं वृणीमहे अह॑यं वाज॑मृग्मि्यम्‌ | 
रातिं भूगूणामुशिजं कविक्रतुमग्रि राजन्तं दिव्येन॑ शोचिषां ॥ 4 ॥ 


अग्नि सुम्राय दधिरे पुरो जना वार्जश्रवसमिह वृक्तबंहिषः | 


य॒तस्रुंचः सुरुचं विश्वदेव्यं रुद्रं यज्ञानां साध॑दिष्टिमपसांम्‌ ॥ 5 | 
पार्वकशोचे तव॒ हि क्षयं परि होत॑र्यज्ञेषु वृक्तब॑हिषो नर॑ः | 
अग्ने दुव इच्छमानास आप्य॒मुर्पासते द्रविणं धेहि तेभ्यः ॥ 6 ॥ 
आ रोद॑सी अपृण॒दा स्वर्मुहञ्जातं यदेनमपसो अधारयन्‌ | 
सो अध्वराय परि णीयते कविरत्यो न वाज॑सातये चनोहितः || 7 ॥ 
न॒म॒स्यत॑ हव्यदातिं स्वध्वरं दंब॒स्यत दम्यं जातवेदसम्‌ | 
रथीत्ृतस्य॑ं बृहतो विच॑र्षणिरग्रिदवानांमभवत्पुरोहिंतः ॥ 8 ॥ 
तिस्रो य॒ह्वस्य॑ समिधः परिंज्मनोऽग्रर॑पुनन्नुशिजो अमृत्यवः | 
तासामेकामर्दधुर्मत्ये भुजंमु लोकमु द्वे उप॑ जामिमीयतुः ॥ 9 | 
विशां कवि विश्पतिं मानुषीरिषः सं सीमकृण्वन्त्स्वधिति न तेज॑से | 
स उद्गतों निवतों याति वेविंष॒त्स गर्भमेषु भुव॑नेषु दीधरत्‌ || :0 ॥ 
स जिन्वते जठरेषु प्रजज्ञिवान्वूर्षा चित्रेषु नान॑दन्न सिंहः | 
वैश्वानरः पथृपाजा अमर्त्यो वसु रत्ना दय॑मानो वि दाशुषे ॥॥ ॥ 
वैश्वानरः प्रलथा नाकमारुहद्दिवस्पृष्ठं भन्दमानः सुमन्मभिः | 
स पूर्ववञ्जनयंञ्जन्तवे धनं समानमज्मं पर्येति जागृविः || ॥2 ॥ 
ऋतावानं यज्ञियं विप्र॑मुक्थ्यश्मा यं द॒धे मातरिश्वा दिवि क्षय॑म्‌ | 
तं चित्रयामं हरिकेशमीमहे सुदीतिमग्निं सुविताय॒ नव्य॑से || 3 ॥ 


शुचि न यामन्निषिरं स्व॒र्ृशं केतुं दिवो रोचनस्थार्मुषर्बुर्धम्‌ | 
अग्नि मूर्धानं दिवो अप्र॑तिष्कुतं तमीमहे नम॑सा वाजिनं बृहत्‌ ॥ 4॥ 
मन्द्र होतारं शुचिमद्वयाविनं दमूनसमुक्थ्यं विश्वचर्षणिम्‌ | 
रथं न चित्रं बपुषाय दर्शतं मनुंहितं सदमिद्राय ईमहे ॥ 45 | 
(I) 3 (म.3, अनु.]) 


ऋषिः विश्वामित्रः गाथिनः छन्दः जगती देवता वैश्वानरः अग्निः 


वैश्वानराय॑ पृथुपाज॑से विपो रत्ना विधन्त धरुणेषु गात॑वे | 


अग्निहि देवाँ अमृतो दुवस्यत्यथा धर्माणि सनता न दुदुषत्‌ || । ॥ 
अन्तर्दूतो रोद॑सी द॒स्म ईयते होता निर्षत्तो मनुंषः पुरोहितः | 
क्षयं बृहन्तं परिं भूषति द्युभिंदैवे्भिरग्निरिंषितो धियावसुः ॥ 2 | 


केतुं यज्ञानां विदर्थस्य॒ साधनं विप्रासो अग्नि म॑हयन्त॒ चित्तिभिः | 
अपांसि यस्मिन्नर्धिं संदधु्गिरस्तस्मिन्त्सुम्नानि यजमान आ चके ॥३॥ 
पिता यज्ञानामसुंरो विपश्चितां विमान॑मग्निर्वयुनं च वाघताम्‌ | 
आ विवेश रोद॑सी भूरिवर्पसा पुरुप्रियो भ॑न्दते धार्मभिः कविः ॥ 4 ॥ 


चन्द्रमग्निं चन्द्ररथं हरिब्रतं वैश्वानरम॑प्सुषदं स्वर्विदम्‌ | 


विगाहं तूर्णि तविषीभिरावृतं भूणि देवासं इह सुश्रियं दधुः ॥ 5 ॥ 
अग्निदेवेभिर्मनुंषश्च जन्तुभिस्तन्वानो य॒ज्ञं पुरुपेशंसं धिया | 
रथीरन्तरीयते साध॑दिष्टिभिजीरो दमूना अभिशस्तिचार्तनः ॥ 6 ॥ 
अग्ने जर्र॑स्व स्वपत्य आयुन्यूर्जा पिन्वस्व॒ समिषो दिदीहि नः | 
वयांसि जिन्व बृहतश्च॑ जागृव उशिग्देवानामसिं सुक्रतुंविपाम्‌ || 7 ॥ 
विश्पति यह्मतिथि नरः सदां यन्तारं धीनामुशिजं च वाघताम्‌ | 
अध्वराणां चेत॑नं जातवेदसं प्र शंसन्ति नम॑सा जूतिभिर्वुधे ॥ 8 | 
विभावां देवः सुरणः परि क्षितीरग्निर्बभूव शव॑सा सुमद्रथः | 
तस्य॑ व्रतानि भूरिपोषिणो व॒यमुर्ष भूषेम॒ दम आ सुवृक्तिभिः ॥ 9 | 


वैश्वानर तव॒ धामान्या च॑के येभिः स्वर्विर्भवो विचक्षण | 
जात आपृंणो भुर्वनानि रोदसी अग्ने ता विश्वा परिभूरसि त्मना ॥ 0 | 
वैश्वानरस्य दंसर्नाभ्यो बृहदरिंणादेकः स्वपस्यया कविः | 
उभा पितरा म॒हय॑न्नजायताग्निद्यावांपृथिवी भूरिरेतसा ॥॥ ॥ 
(I) 4 (म.3, अनु.।) 


ऋषिः विश्वामित्रः गाथिनः छन्दः त्रिष्टुप्‌ देवता इध्मः, समिद्धः अग्निः वा ॥, 


तनूनपात्‌ 2, इळः 3, बर्हिः 4, देवीर्द्वारः 5, उषासानक्ता 6, दैव्यौ होतारो प्रचेतसौ 7, तिस्रः देव्यः 
सरस्वतीळाभारत्यः 8, त्वष्टा 9, वनस्पतिः 0, स्वाहाकृतयः ॥ 


समित्स॑मित्सुमर्ना बोध्य॒स्मे शुचाशुंचा सुम॒तिं रासि वस्व॑ः | 


आ देव देवान्यजथांय वक्षि सखी सखीन्त्सुमनां यक्ष्यग्ने || । ॥ 
यं देवासस्त्रिरह॑न्नायज॑न्ते दिवेदिवे वरुणो मित्रो अग्निः | 
सेमं य॒ज्ञं मधुमन्तं कृधी नस्तनूनपादघृतयोनि विधन्त॑म्‌ ॥ 2 ॥ 
प्र दी्धितिर्विश्वर्वारा जिगाति होर्तारमिळः प्रथमं यजंध्ये | 
अच्छा नमोभिर्वृषभं वन्दध्यै स देवान्य॑क्षदिषितो यजीयान्‌ ॥ 3 ॥ 
ऊर्ध्वो वां गातुर॑ध्व॒रे अकार्यूर्धवा शोचींषि प्रस्थिता रजांसि | 
दिवो वा नाभा न्यसादि होता स्तृणीमहिं देवव्यंचा वि बर्हिः || 4 ॥ 
सप्त होत्राणि मन॑सा वृणाना इन्वन्तो विश्वं प्रतिं यन्रृतेन॑ | 
नृपेशंसो विदथेषु प्र जाता अभीईमं य॒ज्ञं वि च॑रन्त पूर्वीः ॥ 5 ॥ 
आ भन्दमाने उषसा उपांके उत स्म॑येते तन्वार विरूपे | 
यर्था नो मित्रो वरुणो जुजोषदिन्द्रो मरुत्वाँ उत वा महोभिः ॥ 6 ॥ 


दैव्या होतांरा प्रथमा न्यूझे सप्त पृक्षास॑ः स्व॒धया मदन्ति | 
ऋतं शंस॑न्त ऋतमित्त आहुरनु व्र॒तं व्र॑तपा दीध्यानाः || 7 ॥ 


(I]) 


आ भार॑ती भार॑तीभिः स॒जोषा इळां देवैर्मनुष्येभिरग्निः 

सरस्वती सारस्व॒तेभिर्वाक्‌ तिस्रो देवीर्बृहरेदं स॑दन्तु 

तन्न॑स्तुरीपमर्ध पोषयिलु देव॑ त्वष्टवि र॑राणः स्य॑स्व 

यतो वीरः कर्मण्यः सुदक्षं युक्तग्रांवा जाय॑ते देवकामः 

वन॑स्प॒तेऽव॑ सृजोप॑ देवानग्निर्हविः शमिता सूदयाति 

सेदु होतां स॒त्यत॑रो यजाति यर्था देवानां जनिमानि वेद 

आ याह्यग्ने समिधानो अर्वाडिन्द्रेण देवैः सरथं तुरेभिः 

बहिर्न आस्तामदितिः सुपुत्रा स्वाहां देवा अमृता मादयन्ताम्‌ 
5 


ऋषिः विश्वामित्रः गाथिनः 


प्रत्यग्निरुषसश्चेकिंतानोऽबोधि विप्रः पद॒वीः क॑वीनाम्‌ 
पृथुपाजा देव॒यद्भिः समिद्धोऽप॒ द्वारा तम॑सो वह्निरावः 
प्रेद्म्रिर्वावृधे स्तोमेभिगीभिः स्तोतृणां न॑म॒स्य॑ उक्थैः 
पूर्वीऋतस्य॑ संदृरश॑श्चकानः सं दूतो अंद्योदुषसो विरोके 
अधाय्यग्निर्मानुषीषु विक्ष्वश्पां गभो मित्र ऋतेन सार्धन्‌ 

आ ह॑र्य॒तो य॑ज॒तः सान्वस्थादभूदु विप्रो हव्यो मतीनाम्‌ 
मित्रो अग्निर्भवति यत्समिंद्धो मित्रो होता वरुणो जातवेदाः 
मित्रो अध्वर्युरिषिरो दमूना मित्रः सिन्धूनामुत पर्वतानाम्‌ 
पातिं प्रियं रिपो अग्र॑ प॒दं वेः पातिं युहृश्चर॑णं सूर्य॑स्य 
पाति नाभां सप्तशीर्षाणमग्निः पाति देवानांमुपमाद॑मृष्वः 
क्रभुश्वक्र ईड्यं चारु नाम॒ विश्वानि देवो वयुनानि विद्वान्‌ 
स॒सस्य॒ चर्म घृतवत्पदं वेस्तदिदग्नी रक्षत्यप्र॑युच्छन्‌ 

आ योनिमप्निर्घृतर्वन्तमस्थात्वृथुप्रगाणमुशन्त॑मुशानः 
दीद्यांनः शुचिं्ऋष्वः पांवकः पुन॑ः पुनर्मातरा नव्य॑सी कः 
सद्यो जात ओषंधीभिर्ववक्षे यदी वर्धन्ति प्रस्वो घृतेन॑ 
आप॑इव प्रवता शुम्भ॑माना उरुष्यदग्निः पित्रोरुपस्थे 

उदु ष्टुतः समिधां यह्वो अद्यौदर्ष्मन्दिवो अधि नाभां पृथिव्याः 
मित्रो अग्निरीड्यों मातरिश्वा दूतो वैक्षद्यजर्थाय देवान्‌ 
उदस्तम्भीत्समिधा नाक॑मृष्वोईग्रिर्भवै्रत्तमो रोचनानांम्‌ 
यदी भूर्गुभ्यः परि मातरिश्वा गुहा सन्तं हव्य॒वाहं समीधे 
इळांमग्ने पुरुदंसँ स॒निं गोः शश्वत्तमं हव॑मानाय साध 
स्यान्नः सूनुस्तन॑यो विजावाग्ने सा तें सुमतिर्भूत्वस्मे 


| 
| 8 | 
| 
॥9॥ 
| 
|| 0 ॥ 
| 
|| 4 ॥ 
(म.3, अनु.]) 


देवता अग्निः 


| 

||  ॥ 
| 

|| 2 ॥ 
| 

|| ३ ॥ 
| 

|| 4 ॥ 
| 

| 5 ॥ 
| 

|| 6 | 
| 

|| 7 ॥ 
| 

| 8 | 
| 
॥9॥ 
| 

|| ॥0 ॥ 
| 

|| ।] | 


(I]) 


ऋषिः विश्वामित्रः गाथिनः 


प्र कारवो मन॒ना व॒च्यमाना देवद्रीची नयत देव॒यन्तः 
दक्षिणावाड्डाजिनी प्राच्येति हविर्भर॑न्त्यग्नयें घृताचीं 

आ रोद॑सी अपृणा जाय॑मान उत प्र रिंक्था अध नु प्र॑यज्यो 
दिवश्चिंदग्ने महिना पृथिव्या वच्यन्तां ते वह्णयः सप्तजिह्वाः 
द्यौश्व॑ त्वा पृथिवी य॒ज्ञियांसो नि होतारं सादयन्ते दमाय 
यदी विशो मानुषीदेवयन्तीः प्रय॑स्वतीरीळते शुक्रमचिः 
महान्त्सधस्थे ध्रुव आ निषत्तोऽन्तर्द्यावा माहिने हर्य॑माणः 
आस्क्रे सपत्नीं अजरे अमृक्ते सबर्दुघे उरुगायस्य॑ धेनू 

ब्रता तें अग्ने महतो म॒हानि तव॒ क्रत्वा रोदसी आ त॑तन्थ 
त्वं दूतो अभवो जाय॑मानस्त्वं नेता वृषभ चर्षणीनाम्‌ 
ऋतस्य वा केशिना योग्याभिर्घृत॒स्बुवा रोहिंता धुरि धिष्व 
अथा वह देवान्देंब विश्वान्त्स्वध्व॒रा कृणुहि जातवेदः 
दिवश्चिदा ते रुचयन्त रोका उषो विंभातीरनुं भासि पूर्वीः 
अपो यद॑ग्न उशधग्वनेषु होतुर्मनद्रस्य॑ प॒नर्यन्त देवाः 

उरौ वा ये अन्तरिक्षे मदन्ति दिवो वा ये रोचने सन्तिं देवाः 
ऊमां वा ये सुहवांसो यजत्रा आयेमिरे रथ्यो अग्ने अश्वाः 
ऐभिरग्रे स॒रथं याह्यर्वाङ्‌ नांनारथं वां विभवो ह्यश्वाः 
पल्लीवतस्त्रिशतं त्रींश्व॑ देवान॑नुष्वधमा व॑ह मादयस्व 

स होता यस्य॒ रोद॑सी चिदुर्वी य॒ज्ञंय॑ज्ञम॒भि वृधे गृंणीतः 
प्राची अध्व॒रेव॑ तस्थतुः सुमेके ऋतावरी ऋतर्जातस्य सत्ये 
इळांमग्ने पुरुदंसँ स॒निं गोः शश्वत्तमं हव॑मानाय साध 
स्यान्नः सूनुस्तन॑यो विजावाग्ने सा तें सुमतिर्भूत्वस्मे 


| इति द्वितीयाष्टके अष्टमोऽध्यायः समाप्तः | 


| इति द्वितीयाष्टकः समाप्तः | 


(म.3, अनु.।) 


देवता अग्निः 


| 
|| । | 
| 
|| 2 ॥ 
| 
|| ३ ॥ 
| 
|| 4 ॥ 


| 
|| 5 ॥ 
| 


|| 6 ॥ 
| 
|| 7 ॥ 
| 
|| 8 ॥ 
| 
|| 9 ॥ 
| 
॥ :0 | 
| 
॥॥] ॥ 


| अथ तृतीयाष्टकः | 


(प्रथमोऽध्यायः || वर्गाः -34) 
(I) 7 (म.3, अन.॥) 


ऋषिः विश्वामित्रः गाथिनः देवता अग्निः 


प्र य आरुः शितिपृष्ठस्य॑ धासेरा मातरां विविशुः स॒प्त वाणीः | 


परिक्षिता पितरा सं चरेते प्र स॑र्स्नति दीर्घमायुः प्रयक्षे || । ॥ 
दिवक्ष॑सो धेनवो वृष्णो अश्वां देवीरा त॑स्थौ मधुमद्वह॑न्तीः | 
ऋतस्य त्वा सदसि क्षेम॒यन्तं पर्येकां चरति वर्तनिं गौः ॥ 2 ॥ 
आ सीमरोहत्सुयमा भव॑न्तीः पतिश्चिकित्वात्रयिविद्रयीणाम्‌ | 
प्र नीळ।पृष्ठो अत॒सस्य॑ धासेस्ता अंवासयत्पुरुधप्र॑तीकः || ३ ॥ 
महिं त्वाष्टमूर्जयन्तीरजुर्य स्त॑भूयमांनं वहतो वहन्ति | 
व्यङ्गैभिदिद्युतानः स॒धस्थ॒ एकामिव रोदसी आ विवेश ॥ 4 ॥ 
जानन्ति वृष्णों अरुषस्य शेव॑मुत ब्रश्नस्य॒ शार्सने रणन्ति | 
दिवोरुच॑ः सुरुचो रोच॑माना इळा येषां गण्या माहिना गौः ॥ 5 ॥ 
उतो पितृभ्यां प्रविदानु घोषं महो महत््यामनयन्त शूषम्‌ | 
उक्षा ह यत्र॒ परि धान॑मक्तोरनु स्वं धार्म॑ जरितुर्ववक्ष ॥ 6 ॥ 
अध्वर्युभिः पञ्चभिः सप्त विप्राः प्रियं र॑क्षन्ते निहितं प॒दं वेः | 
्राञ्चों मदन्त्युक्षणो अजुर्या देवा देवानामनु हि व्रता गुः || 7 ॥ 
दैव्या होतांरा प्रथमा न्यूझे सप्त पृक्षास॑ः स्व॒धया मदन्ति | 
ऋतं शंस॑न्त ऋतमित्त आहुरनु व्रतं व्रतपा दीध्यानाः ॥ 8 | 
वृषायन्ते महे अत्याय पूवीर्वृष्णे चित्राय॑ रश्मर्यः सुयामाः | 
देव॑ होतर्मन्द्रत॑रश्चिकित्वान्म॒हो देवात्रोदैसी एह व॑क्षि ॥ 9 | 
पृक्षप्रयजो द्रविणः सुवाचः सुकेतर्वं उषसो रेवदूषुः | 
उतो चिंदग्ने महिना पृथिव्याः कृतं चिदेनः सं महे द॑शस्य || :0 | 
इळांमग्ने पुरुदंसं स॒निं गोः शश्वत्तमं हवंमानाय साध | 
स्यान्नः सूनुस्तन॑यो विजावाग्ने सा तें सुमतिर्भूत्वस्मे || ।: | 
(I]) 8 (म.3, अनु.।) 


ऋषिः विश्वामित्रः गाथिनः छन्दः त्रिष्टुप्‌ ।-2,4-6,8-।4, अनुष्टुप्‌ 3,7 देवता यूपः -5, 


यूपाः 6-7,9-40 यूपाः विश्वे देवाः वा 8, व्रश्चनः (स्थाणुः) ॥ 


अञ्जन्ति त्वाम॑ध्व॒रे देव॒यन्तो वन॑स्पते मधुना दैव्येन | 
यदुर्ध्वस्तिष्ठा द्रविणेह धत्ताद्यद्वा क्षयो मातुरस्या उपस्थे || । | 
समिद्धस्य श्रय॑माणः पुरस्ताद्रह्म वन्वानो अजरं सुवीर॑म्‌ | 


आरे अस्मदर्मति बाध॑मान उच्छुयस्व महते सौभ॑गाय ॥ 2 ॥ 
उच्छ॑यस्व वनस्पते वर्ष्मन्पृथिव्या अधि | 


सुमिती मीयमांनो वर्चो धा यज्ञवाहसे || 3 ॥ 
युवा सुवासाः परिवीत आगात्स उ श्रेयान्भवति जाय॑मानः | 
तं धीरासः कवय उन्न॑यन्ति स्वाध्योर मन॑सा देव॒यन्तः || 4 ॥ 
जातो जायते सुदिन॒त्वे अहां सम॒र्य आ विदथे वर्धमानः | 
पुनन्ति धीरां अपसों मनीषा देवया विप्र उदियर्ति वाचम्‌ ॥ 5 ॥ 
यान्वो नरो देव॒यन्तो निमिम्युर्वनंस्पते स्वर्धितिर्वा त॒तक्ष॑ | 
ते देवासः स्वर॑वस्तस्थिवांस॑ः प्रजाव॑दस्मे दिधिषन्तु रल्ल॑म्‌ ॥ 6 ॥ 
ये वृक्णासो अधि क्षमि निमितासो य॒तसरुंचः | 
ते नों व्यन्तु वार्यं देवत्रा क्षेत्रसार्धसः || 7 | 
आदित्या रुद्रा वस॑वः सुनीथा द्यावाक्षामा पृथिवी अन्तरिक्षम्‌ | 
स॒जोष॑सो य॒ज्ञम॑वन्तु देवा ऊर्ध्वं कृण्वन्त्वध्व॒रस्यं केतुम्‌ ॥ 8 | 
हंसाईंब श्रेणिशो यतानाः शुक्रा वसानाः स्वर॑वो न आगुः | 
उन्नीयमांनाः कविर्भिः पुरस्तद्विवा देवानामपिं यन्ति पार्थः ॥ 9 ॥ 
शृङ्गाणीवेच्छुङ्गिणां सं ददृश्रे चषालवन्तः स्वर॑वः पृथिव्याम्‌ | 
वाघद्भिर्वा विहवे श्रोष॑माणा अस्माँ अवन्तु पृतनाज्येषु ॥ :0 ॥ 
वन॑स्पते श॒तवल्शो वि रोह स॒हस्रवल्शा वि व॒यं रुहेम | 
यं त्वाम॒यं स्वर्धितिस्तेज॑मानः प्रणिनाय॑ महते सौभ॑गाय || ।: | 
(9) 9 (म.3, अनु.) 


ऋषिः विश्वामित्रः गाथिनः छन्दः बृहती ॥-8, त्रिष्टुप्‌ 9 देवता अग्निः -8, एकयूपः 9 


सखांयस्त्वा ववृमहे देवं मर्तास ऊतये | अपां नपातं सुभगं सुदीदितिं सुप्रतूतिमनेहस॑म्‌ ॥ । ॥ 
कायमानो वना त्वं यन्मातुरज॑गन्नपः । न तत्ते अग्ने प्रमृषे निवर्तनं यहूरे सन्निहाभ॑वः ॥ 2 ॥ 
अति तृष्टं व॑वक्षिथाथैव सुमनां असि। प्रप्रान्ये यन्ति पर्यन्य आसते येषां स॒ख्ये असिं श्रितः ॥ 3 ॥ 
इंयिवांसमति स्रिधः शश्च॑तीरतिं सश्चर्तः | 

अन्वींमविन्दन्निचिरासो आद्रुहोऽप्सु सिंहमिव श्रितम्‌ ॥ 4 ॥ 
ससृवांस॑मिव त्मनाग्निमित्था तिरोहिंतम्‌। ऐनं नयन्मातरिश्वां परावतो देवेभ्यो मथितं परि | 5॥ 
तं त्वा मर्ता अगृभ्णत देवेभ्यो हव्यवाहन | 

विश्वान्यद्यज्ञाँ अंभिपासि मानुष॒ तव॒ क्रत्वा यविष्ठ्य || 6 ॥ 
तद्धद्रं तव॑ दंसना पाकाय चिच्छदयति । त्वां यद॑ग्ने प॒शव॑ः स॒मास॑ते समिद्धमपिशर्वरे ॥ 7 ॥ 
आ जुहोता स्वध्वरं शीरं पांवकशोचिषम्‌। आशुं दूतम॑जिरं प्रत्रमीड्यं श्रृष्टी देवं स॑पर्यत ॥ 8 | 
त्रीणि श॒ता त्री सहस्राण्यग्निं त्रिंशञ्चं देवा नव॑ चासपर्यन्‌ | 
औक्षन्घृतैरस्तृणन्बहिरंस्मा आदिद्धोतारं न्य॑सादयन्त ॥ 9 ॥ 


(म.3, अनु.।) 


|ऋषिः विश्वामित्र गाधिः छन्दउछ्णकि देवता अग्नि | विश्वामित्रः गाथिनः छन्दः उष्णिक्‌ देवता अग्निः 
त्वामंग्रे मनीषिर्णः सम्राजं चर्षणीनाम्‌ | देवं मर्तास इन्धते समध्वरे || । ॥ 
त्वां यज्ञेष्वृत्विजमग्ने होतारमीळते | गोपा ऋतस्य॑ दौदिहि स्वे दमें || 2 ॥ 
स घा यस्ते दर्दाशति समिधां जातवेदसे | सो अग्ने धत्ते सुवीर्यं स पुष्यति ॥ 3 | 
स केतुर॑ध्वराणांमग्निदवेभिरा ग॑मत्‌ | अञ्जानः सप्त होतृभिर्हविष्मते || 4 ॥ 
प्र होत्रे पूर्व्यं वचोऽग्नये भरता बृहत्‌ | विपां ज्योतीषि बिभ्रते न वेधसे ॥5॥ 
अग्निं वर्धन्तु नो गिरो यतो जाय॑त उक्थ्यः । म॒हे वाजाय द्रविंणाय दर्शतः || 6 ॥ 
अग्ने यर्जिष्ठो अध्व॒रे देवान्देवय॒ते य॑ज | होता मन्द्रो वि रांजस्यति स्रिधः ॥ 7 ॥ 
स न॑ः पावक दीदिहि द्युमदस्मे सुवीर्यम्‌ | भवां स्तोतृभ्यो अन्त॑मः स्व॒स्तये ॥ 8॥ 
तं त्वा विप्रां विपन्यवो जागृवांसः समिन्धते । हव्य॒वाहमम॑त्यं सहोवृध॑म्‌ ॥ 9 | 
(9) II (म.3, अनु.॥) 
ऋषिः विश्वामित्रः गाथिनः छन्दः गायत्री 

अग्निहोतां पुरोहिंतोऽध्वरस्य विच॑र्षणिः । स वेद यज्ञमांनुषक्‌ || । | 

स हंव्यवाळमर्त्य उशिग्दूतश्चनोहितः | अग्निधिया समृण्वति ॥ 2 ॥ 

अग्निधिया स चेतति केतुर्यज्ञस्य पूर्व्यः । अर्थं ह्य॑स्य त्रणिं ॥ 3 | 

अग्नि सूनुं सनंश्रुतं सह॑सो जातवेदसम्‌ ।| वह्निं देवा अकृण्वत ॥ 4 ॥ 

अर्दाभ्यः पुरएता विशामभ्निर्मानुषीणाम्‌ । तूर्णी रथः सदा नर्वः || 5 ॥ 

साह्वान्विश्वा अभियुजः क्रतुंदेवानाममृक्तः । अग्निस्तुविश्र॑वस्तमः ॥ 6 ॥ 

अभि प्रयांसि वाह॑सा दाश्वाँ अश्नोति मर्त्यः | क्षयं पावकशोचिषः || 7 ॥ 

परि विश्वानि सुधिताग्नेरश्याम मन्म॑भिः । विप्रासो जातवेदसः ॥ 8 | 

अग्ने विश्वानि वार्या वाजेषु सनिषामहे । त्वे देवास॒ एरिरे ॥ 9 ॥ 
(9) 2 (म.3, अनु.॥) 


ऋषिः विश्वामित्रः गाथिनः 


छन्दः गायत्री 


देवता इन्द्राग्नी 


इन्द्राग्नी आ ग॑तं सुतं गीभिर्नभो वरेण्यम्‌ 
इन्द्राग्नी जरितुः सचां य॒ज्ञो जिंगाति चेत॑नः 
इन्द्रमग्नि क॑विच्छदां य॒ज्ञस्य॑ जूत्या वृणे 
तोशा वृत्रहणा हुवे स॒जित्वानाप॑राजिता 

प्र वांमर्चन्त्युक्थिनों नीथाविदो जरितारः 
इन्द्राग्नी नव॒ति पुरो दासप॑ल्ीरधूनुतम्‌ 
इन्द्रांग्री अप॑सस्पर्युप प्र य॑न्ति धीतयः 
इन्द्राग्नी तविषाणि वां सधस्थानि प्रयांसि च 
इन्द्राग्नी रोचना दिवः परि वाजेषु भूषथः 


| अस्य पातं धियेषिता 

| अया पांतमिमं सुतम्‌ 
| ता सोमस्येह तृम्पताम्‌ 
| इन्द्राग्नी वाज॒सात॑मा 

| इन्द्राग्नी इष॒ आ वृणे 

| साकमेकेन कर्मणा 

| क्रतस्य॑ पथ्या३ अनु 

| युवोरपूर्य हितम्‌ 

| तद्वां चेति प्र वीर्यम्‌ 


|| । ॥ 
|| 2 ॥ 
|| ३ ॥ 
|| 4 ॥ 
|| 5 ॥ 
|| 6 | 
|| 7 ॥ 
|| 8 | 
|| 9 ॥ 


(म.3, अनु.2) 
[ऋषिःऋषभःवैश्वामित्र..... छन्दःअनुष्टप्‌ देवता अग्निः | ऋषभः वैश्वामित्रः छन्दः अनुष्टुप्‌ देवता अग्निः | 


प्र वो देवायाग्नये बहिष्ठमर्चास्मै | गमद्देवेभिरा स नो यजिष्ठो बहिरा संदत्‌ ॥।॥ 
ऋतावा यस्य॒ रोद॑सी दक्षं सच॑न्त ऊतयः | हविष्म॑न्तस्तमीळते तं स॑निष्यन्तोऽव॑से ॥ 2 ॥ 
स यन्ता विप्र॑ एषां स यज्ञानामथा हि षः। अग्नि तं वो दुवस्यत॒ दाता यो वनिता म॒घम्‌ ॥ 3॥ 
स नः शर्माणि वीतयेऽग्निर्य॑च्छतु शंत॑मा | यतो नः प्रुष्णवद्वसुं दिवि क्षितिभ्यों अप्स्वा ॥ 4॥ 
दीदिवांसमपूंव्यं वस्वीभिरस्य धीतिभिः । ऋक्वाणो अग्निमिन्धते होतारं विश्पतिं विशाम्‌| 5 ॥ 


उत नो ब्रह्म॑न्नविष उकथेषुं देव॒हूत॑मः । शं न॑ः शोचा मरुदरृधोऽग्रें सह्रसात॑मः ॥ 6 ॥ 
नू नों रास्व स॒हस्र॑वत्तोकर्वतपुष्टिमद्रसुं । द्युमदग्ने सुवीर्यं वषिष्ठमनुंपक्षितम्‌ ॥ 7 ॥ 
(7) 4 (म.3, अनु.2) 


ऋषिः ऋषभः वैश्वामित्रः देवता अदिः 


आ होतां मन्द्रो विदर्थान्यस्थात्सत्यो यज्वा कवित॑मः स वेधाः | 
विद्युद्रथः सहसस्पुत्रो अग्निः शोचिष्केशः पृथिव्यां पाजो अश्रेत्‌ ॥ | 
अर्यामि ते नम॑उक्तिं जुषस्व॒ ऋतांव॒स्तुभ्यं चेत॑ते सहस्वः | 


विद्वाँ आ वक्षि विदुषो नि ष॑त्सि मध्य॒ आ बहिरूतयें यजत्र ॥ 2 ॥ 
द्रव॑तां त उषसां वाजयन्ती अग्ने वात॑स्य पर्थ्यांभिरच्छ | 
यत्सीम॒ञ्जन्ति पूर्व्यं हर्विभिरा वन्धुरेव तस्थतुदुरोणे ॥ ३ ॥ 
मित्रश्च तुभ्यं वरुणः सहस्वोऽग्ने विश्वे मरुत॑ः सुम्रर्मर्चन्‌ | 
यच्छोचिषां सहसस्पुत्र तिष्ठां अभि क्षितीः प्रथयन्त्सूर्या नुन्‌ ॥ 4 | 
वयं ते अद्य र॑रिमा हि काम॑मृत्तानह॑स्ता नम॑सोप॒सद्य॑ | 
यजिष्ठेन मन॑सा यक्षि देवानस्रेंधता मन्म॑ना विप्रो अग्ने ॥ 5 ॥ 
त्वद्धि पुत्र सहसो वि पूर्वार्दिवस्य यन्त्यूतयो वि वाजाः | 
त्वं देहि सहस्रिणं र॒यिं नो'५द्रोघेण वच॑सा स॒त्यम॑ग्ने ॥ 6 ॥ 
तुभ्यं दक्ष कविक्रतो यानीमा देव॒ मर्तासो अध्वरे अक॑र्म | 
त्वं विश्व॑स्य सुरथस्य बोधि सर्वं तद॑ग्ने अमृत स्वदेह ॥ 7 | 
(7) I5 (म.3, अनु.2) 


ऋषिः उत्कीलः कात्यः 


वि पाज॑सा पृथुना शोशुंचानो बाध॑स्व द्विषो रक्षसो अमीवाः | 
सुशर्मणो बृहतः शर्मणि स्यामग्नेरहं सुहव॑स्य॒ प्रणीतौ || । | 
त्वं नों अस्या उषसो व्युष्टौ त्वं सूर॒ उदिते बोधि गोपाः | 
जन्मेंब॒ नित्यं तन॑यं जुषस्व॒ स्तोमं मे अग्ने त॒न्वा सुजात ॥ 2 ॥ 


त्वं नृचक्षां वृषभानु पूर्वीः कृष्णास्वग्ने अरुषो वि भाहि | 


वसो नेषिं च॒ पषि चात्यंहः कृधी नों राय उशिजों यविष्ठ ॥ 3 ॥ 
अषांळ्हो अग्ने वृषभो दिदीहि पुरो विश्वाः सौभ॑गा संजिगीवान्‌ | 
य॒ज्ञस्य॑ नेता प्र॑थृमस्य॑ पायोर्जात॑वेदो बृहतः सुप्रणीते ॥ 4 ॥ 
अच्छिद्रा शर्म जरितः पुरूणि देवाँ अच्छा दीद्यानः सुमेधाः | 
रथो न सर््निरभि वक्षि वाजमग्ने त्वं रोदसी नः सुमेके ॥ 5 | 
प्र पीपय वृषभ जिन्व॒ वाजानग्ने त्वं रोदसी नः सुदोघे | 
देवेभिंदेव सुरुचा रुचानो मा नो मर्तस्य दुर्मतिः परिं छात्‌ ॥ 6 ॥ 
इळांमग्ने पुरुदंसं स॒निं गोः शश्वत्तमं हव॑मानाय साध | 
स्यान्नः सूनुस्तन॑यो विजावाग्ने सा तें सुमति भूत्वस्मे ॥ 7 ॥ 
(6) न 6 (म.3, अनु.2) 


ऋषिः उत्कीलः कात्यः छन्दः बृहती ॥,3,5, सतोबृहती 2,4,6 देवता अग्निः 


अयमग्निः सुवीर्यस्येशे म॒हः सौभ॑गस्य | राय ईशे स्वप॒त्यस्य॒ गोम॑त॒ इशें वृत्रहथानाम्‌ ॥ ॥ 
इमं न॑रो मरुतः सश्चता वृधं यस्मित्रायः शेवृधासः | 


अभि ये सन्ति पृर्तनासु दूढ्यो विश्वाहा शत्रुमादभुः ॥ 2 ॥ 
स त्वं नों रायः शिशीहि मीढ्ढों अग्ने सुवीर्यस्य | 

तुविं्युन्न वषिष्ठस्य प्रजाव॑तोऽनमीवस्यं शुष्मिर्णः ॥ 3 ॥ 
चक्रियो विश्वा भुव॑नाभि सांसहिश्चक्रिंदवेष्वा दुर्वः | 
आ देवेषु यतत आ सुवीर्य आ शंस॑ उत नृणाम्‌ ॥ 4 ॥ 


मा नों अग्नेऽम॑ंतये मावीर॑तायै रीरधः । मागोतायै सहसस्पुत्र मा निदेऽप द्वेषांस्या कृधि ॥ 5 | 
शग्धि वाज॑स्य सुभग प्र॒जावृतोऽग्रे बृहतो अध्वरे | 
सं राया भूय॑सा सृज मयोभुना तुविद्युम्न यशस्वता || 6 ॥ 
(5) I7 (म.3, अनु.2) 


ऋषिः कतः वैश्वामित्रः देवता अग्निः 


समिध्यर्मानः प्रथुमानु धर्मा समुक्तभिरज्यते विश्वर्वारः | 


शोचिष्केशो घृतनिर्णिक्पावकः सुयज्ञो अग्निर्यजर्थाय देवान्‌ | । | 
यथायजो होत्रमंग्रे पृथिव्या यथां दिवो जातवेदश्चिकित्वान्‌ | 
एवानेन॑ हविषां यक्षि देवान्म॑नुष्वद्यज्ञं प्र तिरेममद्य ॥ 2 ॥ 
त्रीण्यायूंषि तब॑ जातवेदस्तित्र आजानीरुषसस्ते अग्ने | 
ताभिंदेबानामवों यक्षि विद्वानथां भव॒ यज॑मानाय॒ शं योः || ३ ॥ 
अग्निं सुंदीतिं सुदृशं गृणन्तो नमस्यामस्त्वेड्यं जातवेदः | 
त्वां दूतम॑रतिं ह॑व्य॒वाहं देवा अकृण्वन्नमृतस्य नाभिम्‌ || 4 ॥ 


यस्त्वद्धोता पूर्वो अग्ने यजीयान्द्रिता च॒ सत्तां स्व॒धां च शंभुः | 


तस्यानु धर्म प्र य॑जा चिकित्वो$था नो धा अध्वरं देववीतौ ॥ 5 | 
(5) |8 (म.3, अनु.2) 


ऋषिः कतः वैश्वामित्रः देवता अग्निः 


भवा नो अग्ने सुमना उपेतौ सखेव सख्ये पितरेव साधुः | 
पुरुद्रहो हि क्षितयो जनांनां प्रतिं प्रतीचीर्दहतादरांतीः || । ॥ 
तपो ष्वग्ने अन्त॑राँ अमित्रान्‌ तपा शंसमर॑रुषः पर॑स्य | 
तपो वसो चिकितानो अचित्तान्वि तें तिष्ठन्तामजरा अयार्सः ॥ 2 ॥ 
इध्मेनांग्न इच्छमानो घृतेन॑ जुहोमिँ हव्यं तर॑से बलाय | 


यावदीशे ब्रह्म॑णा वन्दमान इमां थियं शतसेयाय देवीम्‌ ॥ 3 ॥ 
उच्छोचिषां सहसस्पुत्र स्तुतो बृहद्वयः शशमानेषुं धेहि | 
रेव्दग्रे विश्वामित्रेषु श॑ योर्म्॑मुज्मा ते तन्वं१ भूरि कृत्वः ॥ 4 | 
कृधि रत्नं सुसनितर्धरनानां स घेद॑ग्रे भवसि यत्समिंद्धः | 
स्तोतुदुरोणे सुभर्गस्य रेवत्सूप्रा करस्ना दधिषे वपूंषि ॥ 5 ॥ 
(5) I9 (म.3, अनु.2) 
ऋषिः गाथी कौशिकः 
अग्नि होतारं प्र वृणे मियेधे गृत्सं कवि विश्वविदममूरम्‌ | 
स नों यक्षद्देवतांता यजीयात्राये वाजाय बनते म॒घानि || । ॥ 
प्र तें अग्ने हविष्म॑तीमियर्म्यच्छां सुद्युन्नां रातिनीं घृताचीम्‌ | 
प्रदक्षिणिहेवतांतिमुराणः सं रातिभिर्वसुभिर्यज्ञमश्रेत्‌ ॥ 2 ॥ 
स तेजीयसा मन॑सा त्वोत॑ उत शिक्ष स्वप॒त्यस्य॑ शिक्षोः | 
अग्रे रायो नृत॑मस्य प्रभूंतौ भूयाम ते सुष्ट॒तर्यश्च वस्वः || ३ ॥ 
भूरीणि हि त्वे दधिरे अनीकाग्ने देवस्य॒ यज्यबो जनासः | 
स आ वह देवतांतिं यविष्ठ शर्धो यदद्य दिव्यं यजासि || 4 ॥ 
यत्त्वा होर्तारमनज॑न्मियेधे निषाद्य॑न्तो यजर्थाय देवाः | 
स त्वं नो अग्नेऽवितेह बोध्यधि श्रवांसि धेहि नस्तनूर्ष ॥ 5 ॥ 
(5) 20 (म.3, अनु.2) 


ऋषिः गाथी कौशिकः छन्दः त्रिष्टुप्‌ देवता विश्वे देवाः ।,5 अग्निः 2-4 


अग्निमुषसंमश्चिनां दधिक्रां व्युष्टिषु हवते वह्निरुक्थैः | 


सुज्योतिषो नः शृण्वन्तु देवाः सजोषसो अध्व॒रं वावशानाः || । ॥ 
अग्ने त्री ते वाजिना त्री षधस्था तिस्रस्ते जिह्वा ऋतजात पूर्वीः | 
तिस्र उं ते त॒न्वों देवर्वातास्ताभिर्नः पाहि गिरो अप्रयुच्छन्‌ ॥ 2 ॥ 


अग्ने भूरीणि तव॑ जातवेदो देव॑ स्वधावोऽमृत॑स्य॒ नाम॑ | 


याश्च॑ माया मायिनां विश्वमिन्व त्वे पूर्वीः संदधुः पृष्टबन्धो ॥ 3 ॥ 
अग्निनेता भर्गइव क्षितीनां दैवीनां देव ऋतुपा ऋतावा | 


स वृत्रहा सनयो विश्ववेदाः पर्षद्विश्वातिं दुरिता गृणन्त॑म्‌ ॥ 4 ॥ 
दधिक्रामग्निमुषसं च देवीं बृहस्पतिं सवितारं च देवम्‌ | 
अश्विनां मित्रावरुणा भगं च॒ वसून्रुद्रा आदित्याँ इह हुवे ॥ 5 ॥ 

(5) 2l (म.3, अनु.2) 


ऋषिः गाथी कोशिकः छन्दः त्रिष्टुप्‌ ॥,4, अनुष्टुप्‌ 2-3, विराडूपा सतोबृहती 5 देवता अग्निः 


इमं नों यज्ञममृतेषु धेहीमा हव्या जातवेदो जुषस्व | 
स्तोकानामग्ने मेद॑सो घृतस्य होतः प्राशान प्रथमो निषद्य || । | 
घृतवन्तः पावक ते स्तोकाः श्वोतन्ति मेद॑सः । स्वर्धर्मन्देववीतये श्रेष्ठं नो थेहि वार्यम्‌ ॥ 2 ॥ 
तुभ्यं स्तोका घृतश्चुतो5ग्रे विप्राय सन्त्य | ऋषिः श्रेष्ठः समिध्यसे य॒ज्ञस्य॑ प्राविता भ॑व ॥ 3 | 
तुभ्यं श्चोतन्त्यध्रिगो शचीवः स्तोकासो अग्ने मेदसो घृतस्य॑ | 


कविशस्तो बरंहता भानुनागां हव्या जुषस्व मेधिर || 4 ॥ 
ओजिष्ठं ते मध्य॒तो मेद॒ उद्धूतं प्र तें व॒यं द॑दामहे | 
श्रोत॑न्ति ते वसो स्तोका अधिं त्वचि प्रति तान्देवशो विहि || 5 ॥ 
(5) 22 (म.3, अनु.2) 


ऋषिः गाथी कौशिकः छन्दः त्रिष्टुप्‌ ।-3,5, अनुष्टुप्‌ 4 देवता पुरीष्याः (पञ्च चितयः) अग्नयः 


अयं सो अग्िर्यस्मिन्त्सोममिन्त्रः सुतं दधे ज॒ठरें वावशानः | 


सहस्रिणं वाजमत्यं न सप्तिं सस॒वान्त्सन्त्स्तूयसे जातवेदः ॥ ॥ 
अग्ने यत्तें दिवि वर्चः पृथिव्यां यदोष॑धीष्वप्स्वा य॑जत्र | 
येनान्तरिक्षमुर्वाततन्थ॑ त्वेषः स भानुर॑र्णवो नृचक्षाः ॥ 2 | 
अग्रे दिवो अर्णमच्छा जिगास्यच्छां देवाँ ऊचिषे धिष्ण्या ये | 
या रोचने परस्तात्सूर्यस्य॒ याश्चावस्तांदुपतिष्टन्त आर्पः ॥ 3 ॥ 
पुरीष्यांसो अग्नय॑ः प्रावणेभिः सजोषसः | 
जुषन्तां यज्ञमद्रहो$नमीवा इषों म॒हीः ॥ 4 | 
इळांमग्ने पुरुदंसं स॒निं गोः शश्वत्तमं हब॑मानाय साध | 
स्यान्नः सूनुस्तन॑यो विजावाग्ने सा तें सुमतिर्भूत्वस्मे ॥ 5 ॥ 
(5) 23 (म.3, अनु.2) 


ऋषिः देवश्रवाः देववातः च भारतौ छन्दः त्रिष्टुप्‌ ।-2,4-5, सतोबृहती 3 देवता अग्निः 


निर्मथितः सुर्धित आ स॒धस्थे युवां क॒विर॑ध्व॒रस्य॑ प्रणेता | 
जूर्यत्स्वग्रिरजरो वनेष्वत्रां दधे अमृतं जातवेदाः || । | 
अम॑न्धिष्टां भार॑ता रेवदग्नि देवश्र॑वा देवर्वातः सुदक्षम्‌ | 


अग्ने वि प॑श्य बृहताभि रायेषां नो नेता भ॑वतादनु द्युन्‌ || 2 ॥ 
दश क्षिपः पूर्व्य॑ सीमजीजनन्त्सुजातं मातृषु प्रियम्‌ | 


अग्नि स्तुहि दैववातं देवश्रवो यो जनांनामसंद्वशी ॥ ३ ॥ 
नि त्वां दधे वर आ पृथिव्या इळायास्पदे सुंदिन॒त्वे अह्नाम्‌ | 
दृषद्वत्यां मानुष आपयायां सर॑स्वत्यां रेवदग्ने दिदीहि ॥ 4 ॥ 
इळांमग्रे पुरुदंसं स॒निं गोः शश्वत्तमं हव॑मानाय साध | 
स्यान्नः सूनुस्तन॑यो विजावाग्ने सा तें सुमतिर्भूत्वस्मे ॥ 5 ॥ 

(5) 24 (म.3, अनु.2) 
ऋषिः विश्वामित्रः गाथिनः छन्दः अनुष्टुप्‌ , गायत्री 2-5 देवता अग्निः 
अग्ने सह॑स्व॒ पृत॑ना अभिमातीरपास्य | दुष्टरस्तरन्नरांतीर्वचाँ धा यज्ञवाहसे ॥ ।॥ 
अग्न॑ इळा समिध्यसे वीतिहोत्रो अमर्त्यः | जुषस्व॒ सू नो अध्वरम्‌ ॥ 2 ॥ 
अग्ने चुम्नेन जागृवे सह॑सः सूनवाहुत | एदं बर्हिः स॑दो मम ॥ 3 ॥ 
अग्ने विश्वेभिरग्रिभिदेवेभिर्महया गिर॑ः | यज्ञेषु य उ चायर्वः ॥ 4 ॥ 
अग्ने दा दाशुषे र॒यिं वीरवन्तं परीणसम्‌ | शिशीहि न॑ः सूनुमत॑ः ॥ 5 ॥ 
(5) 25 (म.3, अनु.2) 


ऋषिः विश्वामित्रः गाथिनः छन्दः विराट्‌ देवता अग्निः -3,5, अग्नीन्द्रो 4 


अग्रे दिवः सूनुर॑सि प्रचेतास्तनां पृथिव्या उत विश्ववेंदाः |ऋध॑ग्देवाँ इह य॑जा चिकित्वः ॥ । ॥ 
अग्निः सनोति वीर्याणि विद्वान्त्सनोति वाज॑म॒मृतांय॒ भूष॑न्‌ | स नो देवाँ एह वहा पुरुक्षो | 2 | 
अग्निर्याबांपृथिवी विश्वर्जन्ये आ भाति देवी अमृते अर्मूरः। क्षयन्वाजैः पुरुश्चन्द्रो नमोभिः ॥ 3 ॥ 
अग्न इन्द्रश्च दाशुषों दुरोणे सुतावतो य॒ज्ञमिहोपं यातम्‌ । अमर्धन्ता सोमपेयांय देवा ॥ 4 ॥ 
अग्रे अपां समिध्यसे दुरोणे नित्यः सूनो सहसो जातवेदः। सधस्थानि म॒हय॑मान ऊती ॥ 5 | 
(9) 26 (म.3, अनु.2) 


ऋषिः विश्वामित्रः गाथिनः ॥-6,8-9, ब्रह्म (आत्मा) 7 छन्दः जगती -6, त्रिष्टुप्‌ 7-9 


देवता वैश्वानरः अग्निः ।-3, मरुतः 4-6, अग्निः परं ब्रह्म वा 7-8, विश्वामित्रोपाध्यायः 9 


वैश्वानरं मन॑साग्निं निचाय्यां ह॒विष्म॑न्तो अनुषत्यं स्वर्विदम्‌ | 


सुदानुं देवं रैथिरं व॑सूयवो' गीभी रण्वं कुशिकासो हवामहे || । | 
तं शुभ्रमग्निमव॑से हवामहे वैश्वानरं मांत्रिश्चांनमुक्थ्य॑म्‌ | 
बृहस्पति मनुषो देवर्तातये विप्रं श्रोतारमतिंथि रघुष्यदम्‌ ॥ 2 | 
अश्वो न क्रन्दञ्जनिंभिः समिध्यते वैश्वानरः कुशिकेभिर्युगेयुगे | 
स नों अग्निः सुवीर्यं स्वश्च्यं दधांतु रल्॑ममृतेषु जागृविः ॥ 3 ॥ 
प्र य॑न्तु वाजास्तविषीभिरग्रयः शुभे संमिश्झाः पृष॑तीरयुक्षत | 
बृहदुक्षों मरुतों विश्ववेदसः प्र वेपयन्ति पर्वताँ अदांभ्याः ॥ 4 | 


अग्निश्रियो मरुतों विश्वकृष्टय आ त्वेषमुग्रमवं ईमहे व॒यम्‌ | 


ते स्वानिनों रुद्रिया वर्षनिणिजः सिंहा न हेषक्रतवः सुदानवः ॥5॥ 
व्रातंव्रातं ग॒णंग॑णं सुशस्तिभिरग्रेर्भामं मरुतामोर्ज ईमहे | 


पृष॑दश्वासो अनवभ्रराधसो गन्तारो य॒ज्ञं विदथेषु धीराः ॥ 6 | 
अग्निरंस्मि जन्म॑ना जातवेदा घृतं मे चक्षुरमृतं म आसन्‌ | 
अर्कस्त्रिधातू रज॑सो विमानोऽज॑स्रो घ॒र्मो हविर॑स्मि नामं ॥ 7 | 
त्रिभिः पवित्रैरपुपोद्भयरकं हृदा म॒तिं ज्योतिरनु प्रजानन्‌ | 
वषिष्ठ रल्ल॑मकृत स्व॒धाभिरादिह्ष्यावांपृथिवी पर्य॑पश्यत्‌ || 8 ॥ 
शतधारमुत्समक्षीयमाणं विपश्चितं पितरं वकत्वांनाम्‌ | 
मेळि मर्दन्तं पित्रोरुपस्थे तं रोदसी पिपृतं सत्य॒वाच॑म्‌ ॥ 9 ॥ 

(5) 27 (म.3, अनु.2) 
ऋषिः विश्वामित्रः गाथिनः छन्दः गायत्री देवता अग्निः ऋतवः वा ॥, अग्निः 2-5 
प्र वो वाजां अभिद्यवो हविष्म॑न्तो घृताच्यां | देवाञ्जिगाति सुम्नयुः || । ॥ 
ईळे अग्निं विपश्चितं गिरा यज्ञस्य सार्धनम्‌ । श्रृष्टीवानं धितार्वानम्‌ ॥ 2 ॥ 
अग्रे श॒केम॑ ते वयं यम॑ देवस्य वाजिनः । अति द्वेषांसि तरेम || 3 ॥ 
समिध्यमांनो अध्वरेईग्रिः पांवक ईड्यः । शोचिष्केशस्तमींमहे || 4 ॥ 
पृथुपाजा अमत्यो घृतर्निणिक्स्वाहुतः | अग्निर्यज्ञस्य हव्य॒वाट्‌ ॥ 5 ॥ 
तं स॒बाधों य॒तस्रुंच इत्था धिया य॒ज्ञव॑न्तः । आ चक्गुरग्निमूतयें ॥ 6 ॥ 
होतां देवो अमर्त्यः पुरस्तांदेति मायां । विदर्थानि प्रचोदर्यन्‌ ॥ 7 | 
वाजी वाजेषु धीयतेऽध्वरेषु प्र णीयते । विप्रो यज्ञस्य सार्धनः ॥ 8 ॥ 
थिया चक्रे वरेण्यो भूतानां गर्भमा थे । दक्ष॑स्य पितरं तना ॥ 9 ॥ 
नि त्वां दधे वरेण्यं दक्ष॑स्येळा सहस्कृत । अग्ने सुदीतिमुशिज॑म्‌ ॥ ।0 ॥ 
अग्निं यन्तुरमपुरमृतस्य योगे वनुषः | विप्रा वाजैः समिन्धते ॥ 7 ॥ 
ऊर्जो नपातमध्वरे दीदिवांसमुप दर्वि | अग्निमीळे कविक्रतुम्‌ ॥ 72 | 
ईळेन्यों नम॒स्य॑स्तिरस्तमांसि दर्शतः | समग्निरिंध्यते वृषा || 43 | 
वृषो अग्निः समिध्यतेऽश्वो न देववाहनः । तं हविष्म॑न्त ईळते || ॥4 | 
वृष॑णं त्वा वयं वृषन्वृषणः समिधीमहि । अग्रे दीद्यतं बृहत्‌ | 5 | 
(6) 28 (म.3, अनु.2) 
ऋषिः विश्वामित्रः गाथिनः छन्दः गायत्री -2,6, उष्णिक्‌ 3, त्रिष्टुप्‌ 4, जगती 5 देवता अग्निः 
अग्ने जुषस्व॑ नो हविः पूंरोळाशं जातवेदः । प्रातःसावे धिंयावसो || । ॥ 
पुरोळा अग्ने पच॒तस्तुभ्यं वा घा परिष्कृतः । तं जुंषस्व यविष्ठ्य ॥ 2 ॥ 


अग्ने वीहि पुंरोळाश॒माहुतं तिरोअह्न्यम्‌ । सह॑सः सूनुर॑स्यध्व॒रे हितः ॥ 3 ॥ 
माध्यंदिने सव॑ने जातवेदः पुरोळाश॑मिह क॑वे जुषस्व | 


अग्ने यहस्य तव॑ भागधेयं न प्र मिनन्ति विदथेषु धीराः ॥ 4 | 
अग्ने तृतीये सवने हि कानिंषः पुरोळाशं सहसः सूनवाह॑तम्‌ | 


अथां देवेष्वध्वरं विपन्यया धा रल्॑वन्तममृतेषु जागृविम्‌ ॥ 5 ॥ 
अग्ने वृधान आहति पुरोळाशं जातवेदः | जुषस्व तिरो अह्न्यम्‌ || 6 ॥ 
(76) 29 (म.3, अनु.2) 


ऋषिः विश्वामित्रः गाथिनः छन्दः अनुष्टप्‌ ॥,4,0,2, त्रिष्टुप्‌ 2-3,5,7-9,3,6, जगती 6,,4-5 


देवता अग्निः -4,6-6, ऋत्विजः अग्निः वा 5 


अस्तीदर्मधिमन्थनमस्तिं प्रजन॑नं कृतम्‌ | 
एतां विश्पल्लीमा भराग्नि म॑न्थाम पूर्वथा || । ॥ 
अरण्योनिहिंतो जातवेदा गर्भइव सुधितो गभिणीषु | 
दिवेदिव ईड्यों जागृवद्धिर्विष्म॑द्धिर्मनुष्येंभिरग्रिः ॥ 2 ॥ 
उत्तानायामव॑ भरा चिकित्वान्सद्यः प्रवीता वृषणं जजान | 
अरुषस्तूपो रुश॑दस्य॒ पाज इळांयास्युत्रो वयुनेऽ जनिष्ट || ३ ॥ 
इळायास्त्वा प॒दे वयं नाभां पृथिव्या अधि | 
जात॑वेदो नि धीमह्यग्नें हव्याय वोळ्ह॑वे ॥ 4 ॥ 
मन्थ॑ता नरः कविमद्वयन्तं प्रचेतसम॒मृतं सुप्रतीकम्‌ | 
य॒ज्ञस्य॑ केतुं प्रथमं पुरस्तांदग्निं नरो जनयता सुशेवम्‌ ॥ 5 | 
यदी मन्थ॑न्ति बाहुभिवि रोच॒तेऽश्वो न वाज्य॑रुषो वनेष्वा | 
चित्रो न यामंन्नश्चिनोरनिंवृतः परिं वृणक्तथश्म॑नस्तृणा दह॑न्‌ ॥ 6 ॥ 
जातो अग्नी रॉचते चेकितानो वाजी विप्रः कविश॒स्तः सुदानुः | 
यं देवास॒ ईड्यं विश्वविदं हव्यवाहमर्दधुरध्वरेषु ॥ 7 ॥ 
सीद होतः स्व उं लके चिंकित्वान्त्सादयां यज्ञं सुकृतस्य योनौ | 
देवावीदँवान्हविषां यजास्यग्रे बृहद्यज॑माने वयो धाः ॥ 8 | 
कृणोत॑ धूमं वृषणं सखायो$स्रेधन्त इतन॒ वाजमच्छ | 
अयमग्निः पृंतनाषाट्‌ सुवीरो येन॑ देवासो असहन्त दस्यून्‌ || 9 ॥ 
अयं ते योनिर्क्रत्वियो यतो जातो अरोचथाः | 
तं जानन्नग्न आ सीदार्था नो वर्धया गिर॑ः || :0 | 
तनूनपांदुच्यते गर्भ आसुरो नराशंसों भवति यद्विजाय॑ते | 
मातरिश्वा यदर्मिमीत मातरि वात॑स्य॒ सर्गो अभवृत्सरीमणि ||  ॥ 
सुनिर्मथा निर्मथितः सुनिधा निहितः कविः | 
अग्ने स्वध्व॒रा कृणु देवान्देवय॒ते य॑ज || :2 | 
अजीजनन्नमृतं मर्त्यांसोऽ स्रेमाणं तरणिं बीळुज॑म्भम्‌ | 
दशु स्वसारो अग्रुवः समीचीः पुमांसं जातमभि सं र॑भन्ते || 3 ॥ 


प्र सप्तहोता सन॒काद॑रोचत मातुरुपस्थे यदशोंच॒दूर्धनि | 


न नि मिषति सुरणों दिवेदिवे यदसुरस्य जठरादजायत 
अमित्रायुधों मरुतामिव प्रयाः प्रथम॒जा ब्रह्म॑णो विश्वमिद्विदुः 
युप्रवदब्रह्मं कुशिकास एरिर एक॑एको दमें अग्नि समीधिरे 
यदद्य त्वा प्रय॒ति य॒ज्ञे अस्मिन्होत॑श्चिकित्वोऽ वृणीमहीह 
ध्रुवमया ध्रुवमुताश॑मिष्ठाः प्रजानन्विदवाँ उप॑ याहि सोम॑म्‌ 

| इति तृतीयाष्टके प्रथमोऽध्यायः समाप्तः | 


|| 44 | 
| 
॥ ॥5 | 
| 
॥॥6 ॥ 


(द्वितीयोऽध्यायः ॥ वर्गाः -26) 
(22) 30 (म.3, अनु.3) 


ऋषिः विश्वामित्रः गाथिनः 


इच्छन्ति त्वा सोम्यासः सखायः सुन्वन्ति सोमं दध॑ति प्रयांसि | 


तितिक्षन्ते अभिशस्ति जनानामिन्द्र त्वदा कश्चन हि प्र॑केतः | । ॥ 
न तें दूरे परमा चिद्रजांस्या तु प्र याहि हरिवो हरिभ्याम्‌ | 
स्थिराय वृष्णे स्वना कृतेमा युक्ता ग्रावाणः समिधाने अग्नौ ॥ 2 ॥ 
इन्द्रः सुशिप्रो म॒घवा तर॑त्रो महात्रांतस्तुविकूर्मिऋधावान्‌ | 
यदुग्रो धा बांधितो मत्यषु क्रश्त्या ते वृषभ वीर्याणि || ३ ॥ 
त्वं हि ष्मां च्यावय॒न्नच्युंतान्येको वृत्रा चर॑सि जिघ्न॑मानः | 
तव द्यार्वापृथिवी पर्वतासो५नु व्र॒ताय॒ निर्मितेव तस्थुः || 4 ॥ 
उताभ॑ये पुरुहूत श्रवोभिरेकों दृळ्हमवदो वृत्रहा सन्‌ | 
इमे चिदिन्द्र रोदसी अपारे यत्संगृभ्णा म॑घवन्काशिरित्ते ॥ 5 | 
प्र सू त॑ इन्द्र प्रवता हरिभ्यां प्र ते वज्रः प्रमृणन्रेतु शत्रून्‌ | 
जहि प्रतीचो अनूचः पराचो विश्वं स॒त्यं कृणुहि विष्टम॑स्तु ॥ 6 ॥ 
यस्मै धायुरदधा मर्त्यायाभ॑क्तं चिद्भजते गेह्य॑द॑ सः | 
भद्रा त॑ इन्द्र सुमतिर्घृताची स॒हस्र॑दाना पुरुहूत रातिः || 7 ॥ 
सहदानुं पुरुहूत क्षियन्त॑महस्तमिन्द्र सं पिंणक्कणारुम्‌ | 
अभि वृत्रं वर्धमानं पिर्यारुमपादमिन्द्र तवसा जघन्थ ॥ 8 | 
नि सांम॒नामिंषिरामिन्द्र भूमिं महीम॑पारां सद॑ने ससत्थ | 
अस्त॑श्वाहदयां वृषभो अन्तरिक्षमर्षन्त्वापस्त्वयेह प्रसूताः ॥ 9 | 
अलातृणो वल इन्द्र ब्रजो गोः पुरा हन्तोर्भय॑मानो व्यांर | 
सुगान्पथो अकृणोन्निरजे गाः प्रावन्वाणीः पुरुहूतं धर्मन्तीः || ॥0 | 
एको द्वे वसुमती समीची इन्द्र आ पप्रौ पृथिवीमुत द्याम्‌ | 
उतान्तरिक्षादभि नः समीक इषो रथीः सयुर्जः शूर वाजांन्‌ || ।] | 
दिशः सूर्या न मिनाति प्रदिष्टा दिवेदिवे हर्यश्वप्रसूताः | 
सं यदानळध्व॑न आदिदश्वैविमोर्चनं कृणुते तत्त्व॑स्य || :2 | 
दिदक्षन्त उषसो यामन्नक्तोर्विवस्व॑त्या महि चित्रमनींकम्‌ | 
विश्वै जानन्ति महिना यदागादिन्द्र॑स्य॒ कर्म सुर्कृता पुरूणि || ।3 | 
महि ज्योतिनिहिंतं वक्षणास्वामा पक्कं च॑रति बिभ्र॑ती गौः | 
विश्वं स्वाद्म संभृतमुख्रियांयां यत्सीमिन्द्रो अर्दधाद्धोज॑नाय || 4 | 


इन्द्र दृह्य॑ यामकोशा अभूवन्यज्ञाय शिक्ष गृण॒ते सखिभ्यः | 


दुर्मायवो दुरेवा मत्यांसो निषङ्गिणों रिपवो हन्त्वासः || :5 | 
सं घोष॑ः शृण्वे$वमैरमित्रे जही न्येष्व॒शनिं तपिष्ठाम्‌ | 


वृश्चेम॒धस्ताद्वि रुजा सह॑स्व जहि रक्षो मघवत्रन्धयस्व || 6 | 
उदरह रक्षः स॒हर्मूलमिन्द्र वृश्चा मध्यं प्रत्यग्रं शृणीहि | 
आ कीव॑तः सलुळूकं चकर्थ ब्रह्मद्विषे तपुषिं हेतिम॑स्य || ॥7 ॥ 
स्वस्तयें वाजिभिश्व प्रणेतः सं यन्महीरिष॑ आसत्सि पूर्वीः | 
रायो वन्तारो' बृहतः स्यांमास्मे अस्तु भगं इन्द्र प्रजाबांन्‌ || 8 | 
आ नो भर भर्गमिन्द्र द्युमन्तं नि ते देष्णस्य॑ धीमहि प्ररेके | 
ऊर्वईव पप्रथे कामों अस्मे तमा पूण वसुपते वर्सूनाम्‌ ॥ :9 | 
इमं कामं मन्दया गोभिरश्वैश्वन्द्रवता राध॑सा पप्रथंश्व | 
स्वर्यवो मतिभिस्तुभ्यं विप्रा इन्द्राय वाहः कुशिकासो अक्रन्‌ ॥ 20 | 
आ नों गोत्रा दर्दहि गोपते गाः समस्मभ्यं सनयो यन्तु वाजाः | 
दिवक्षां असि वृषभ सत्यशुंष्मोऽस्मभ्यं सु म॑घवन्बोधि गोदाः ॥ 2। ॥ 
शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ | 
शुण्वन्तंमुग्रमूतयें समत्सु घ्नन्तं वृत्राणि संजितं धर्नानाम्‌ ॥ 22 | 
(22) 3] (म.3, अनु.3) 


ऋषिः कुशिकः ऐषीरथिः, विश्वामित्रः गाथिनः वा देवता इन्द्रः 


शासद्रहिुहितुर्न्यं गाद्विद्वो ऋतस्य॒ दीधितिं सपर्यन्‌ | 


पिता यत्र॑ दुहितुः सेक॑मृझन्त्सं शग्म्येन मन॑सा दधन्वे || । ॥ 
न जामये तान्वो रिक्थमारैक्चकार गर्भ सनितुनिधान॑म्‌ | 
यदी मातरों जनय॑न्त वह्निमन्यः कर्ता सुकृतोंरन्य ऋन्धन्‌ ॥ 2 ॥ 
अग्निर्जज्ञेजुह्वार रेज॑मानो महस्पृत्राँ अरुषस्य॑ प्रयक्षे | 
महान्गर्भो मह्या जातमेषां मही प्रवृद्धर्यश्वस्य यज्ञैः ॥ ३ ॥ 
अभि जैत्रीरसचन्त स्पृधानं महि ज्योतिस्तम॑सो निर॑जानन्‌ | 
तं जान॒तीः प्रत्युदायन्रुषासः पतिर्गरवामभवदेक इन्द्रः ॥ 4 ॥ 
बीळी स॒तीर॒भि धीरां अतृन्दन्ग्राचाहिन्व॒न्मन॑सा सप्त विप्राः | 
विश्वामविन्दन्पर््यांमृतस्य॑ प्रजानन्नित्ता नमसा विवेश ॥ 5 | 
विदद्यदीं सरमां रुगणमद्रेमहि पार्थः पूर्व्यं सध्र्य॑क्कः | 
अग्र॑ नयत्सुपद्चक्षराणामच्छा रवं प्रथमा जानती गात्‌ ॥ 6 ॥ 


अग॑च्छदु विप्र॑तमः सखीयन्नसूंदयत्सुकृते गर्भमद्रिः | 
स॒सान॒ मयो युरव॑भिर्मखस्यन्नथांभवदङ्गिराः सद्यो अर्चन्‌ || 7 ॥ 


स॒तःस॑तः प्रतिमानं पुरोभूविश्वा वेद जनिमा हन्ति शुष्ण॑म्‌ 
प्र णो दिवः प॑दवीर्गव्युरर्चन्त्सखा सर्खौरमुञ्चन्निर॑वद्यात्‌ 

नि गंव्य॒ता मन॑सा सेदुरकैः कृण्वानासो अमृतत्वाय गातुम्‌ 
इदं चिन्नु सद॑नं भूर्येषां येन॒ मासाँ असिंघास्रृतेन॑ 
संपश्य॑माना अमदन्न॒भि स्वं पर्यः प्रत्नस्य रेत॑सो दुर्घानाः 

वि रोद॑सी अतपद्धोष॑ एषां जाते निःष्ठाम्धुर्गोषं वीरान्‌ 

स जातेभिर्वत्रहा सेदु हव्यैरुदुस्रियां असृजदिन्द्रो अर्कैः 
उरूच्यस्मै घृतव॒द्भर॑न्ती मधु स्वादं दुदुहे जेन्या गौः 


पित्रे चिच्चक्रः सदनं सम॑स्मै महि त्विषीमत्सुकृतो वि हि ख्यन्‌ 
विष्कभ्रन्तः स्कम्भनेना जनित्री आसीना ऊर्ध्व र॑भ॒सं वि मिन्वन्‌ 


मही यदि धिषणां शिश्रथे धात्संद्योवृधं विभ्वं रोद॑स्योः 
गिरो यस्समिन्ननवद्याः संमीचीविश्वा इन्द्राय तविंघीरनुंत्ताः 
मह्या तें स॒ख्यं व॑श्मि श॒क्तीरा वृत्रधे नियुतों यन्ति पूर्वीः 
महिं स्तोत्रमव आग॑न्म सूरेरस्माकं सु म॑घवन्बोधि गोपाः 
महि क्षेत्रं पुरु श्चन्द्रं विविद्वानादित्सर्खिभ्यश्चरथं समैरत्‌ 
इन्द्रो नृभिरजनद्दीद्यानः साकं सूर्यमुषसं गातुमग्निम्‌ 
अपश्चिंदेष विभ्वोई दमूनाः प्र सधरीचीरसृजद्विश्वश्वन्द्राः 
मध्वः पुनानाः कविभिः पवित्रै्युभिहिन्वन्त्यक्तुभिर्धनुत्रीः 
अनुं कृष्णे वसुंधिती जिहाते उभे सूर्य॑स्य मंहना यजत्रे 

परि यत्ते महिमानं वृजध्यै सखाय इन्द्र काम्यां ऋजिप्याः 
पर्तिर्भव वृत्रहन्त्सूनृतांनां गिरां विश्वायुर्वृषभो व॑योधाः 

आ नों गहि सख्येभिः शिवेभिर्महान्महीभिरूतिभिंः सरण्यन्‌ 
त्मङ्गिरस्वन्नम॑सा सपर्यन्नव्यं कृणोमि सन्य॑से पुराजाम्‌ 

दरुहो वि याहि बहुला अदेवीः स्व॑श्च नो मघवन्त्सातयें धाः 
मिह॑ः पाव॒काः प्रत॑ता अभूवन्त्स्वस्ति न॑ः पिपृहि पारमांसाम्‌ 
इन्द्र त्वं र॑थिरः पाहि नो रिषो मक्षूमक्षू कृणृहि गोजितों नः 
अदेदिष्ट वृत्रहा गोप॑तिर्गा अन्तः कृष्णाँ अरुषैर्धाम॑भिर्गात्‌ 
प्र सूनृतां दिशमांन ऋतेन दुर॑श्च॒ विश्वां अवृणोदप स्वाः 
शुनं हुवेम म॒घवानमिन्द्र॑मस्मिन्भरे नृत॑मं वाज॑सातौ 
शुण्वन्त॑ुग्रमूतये' समत्सु घनन्तं वृत्राणि संजितं धनानाम्‌ 


| 

| 8 | 
| 
॥9॥ 
| 

|| 0 ॥ 
| 

|| ।] ॥ 
| 

|| 2 ॥ 
| 

|| 3 ॥ 
| 

|| 44 | 
| 

॥ ॥5 | 
| 

॥॥6 ॥ 
| 

|| ॥7 ॥ 
| 

|| 48 ॥ 
| 

|| 49 ॥ 
| 

॥ 20 ॥ 
| 

|| 2: | 
| 

॥ 22 ॥ 


(7) 32 (म.3, अनु.3) 


[ऋषिः विश्वामित्रः गायिन. उछन्दाम्रिष्यू  देवताइ्ः | विश्वामित्रः गाथिनः छन्दः त्रिष्टुप्‌ देवता इन्द्रः | 
इन्द्र सोमं सोमपते पिबेमं माध्यंदिनं सव॑नं चारु यत्ते | 


प्रप्रुथ्या शिप्रें मघवत्रृजीषिन्विमुच्या हरीं इह मांदयस्व || ॥ 
गवाशिरं मन्थिनमिन्द्र शुक्रं पिबा सोमं ररिमा ते मदाय | 
ब्रह्मकृता मार्रुतेना गणेन॑ सजोषां रुद्रैस्तृपदा वृषस्व ॥ 2 | 
ये ते शुष्मं ये तविषीमवर्धन्नर्चन्त इन्द्र म॒रुत॑स्त॒ ओर्जः | 
माध्यन्दिने सवने वज्रहस्त॒ पिबा रुद्रेभिः सग॑णः सुशिप्र ॥ ३ ॥ 
त इन्न्वस्य मर्धुमद्विविप्र इन्द्रस्य शर्धो म॒रुतो य आस॑न्‌ | 
येभिर्वृत्रस्येषितो विवेदामर्मणो मन्य॑मानस्य॒ मर्म ॥ 4 ॥ 
मनुष्वर्दिन्द्र सव॑नं जुषाणः पिबा सोमं शश्व॑ते वीर्याय | 
स आ व॑वृत्स्व हर्यश्व य॒ज्ञैः स॑रण्युभिरपो अर्णा सिसषि ॥ 5 ॥ 
त्वमपो यद्ध वृत्रं ज॑घन्वाँ अत्याँइव प्रास॑जः सर्तवाजौ | 
शरयानमिन्द्र चर॑ता वधेन॑ वव्रिवांसं परिं देवीरदेवम्‌ ॥ 6 ॥ 
यजांम॒ इन्नम॑सा वृद्धमिन्द्रं बृहन्तमृष्वमजरं युवानम्‌ | 
यस्य॑ प्रिये ममतुर्यज्ञिय॑स्य॒ न रोदसी महिमानं म॒मातें || 7 ॥ 
इन्द्रस्य कर्म सुकृता पुरूणिं ब्र॒तानिं देवा न मिनन्ति विश्वे | 
दाधार यः पृथिवी द्यामुतेमां जजान सूर्यमुषसं सुदंसाः ॥ 8 | 
अद्रोघ स॒त्यं तव॒ तन्महित्वं सद्यो यज्जातो अपिंबो ह सोम॑म्‌ | 
न द्यावं इन्द्र तवस॑स्त॒ ओजो नाहा न मासाः शरदो' वरन्त ॥ 9 | 
त्वं सद्यो अपिबो जात इन्द्र मदाय सोमं परमे व्योमन्‌ | 
यद्ध द्यावापृथिवी आविवेशीरथांभवः पूर्व्यः कारुधायाः ॥ ।0 | 
अहन्नहिं परिशर्यानमर्ण ओजायमांनं तुविजात तव्यान्‌ | 
न तें महित्वमनुं भूदध द्यौर्यदन्ययां स्मिग्यार क्षामव॑स्थाः ॥ | 
यज्ञो हि त॑ इन्द्र वर्धनो भूदुत प्रियः सुतसोमो मियेधः | 
य॒ज्ञेन॑ य॒ज्ञम॑व य॒ज्ञियः सन्यज्ञस्ते वञ्र॑महिहत्यं आवत्‌ ॥ 2 | 
यज्ञेनेन्द्रमवसा चक्रे अर्वागैनं सुम्नाय नव्य॑से ववृत्याम्‌ | 
यः स्तोमेभिर्वावृधे पूव्येभिर्यो मध्यमेभिरुत नूत॑नेभिः || ॥3 ॥ 


विवेष यन्मां धिषणां ज॒जान स्तवै पुरा पार्यादिनद्रमह्नः | 
अंह॑सो यत्र॑ पीपरद्यर्था नो नावेव यान्त॑मुभयें हवन्ते || 4 | 


(]3) 


छन्दः त्रिष्टुप्‌ -2, अनुष्टुप्‌ ॥3 


आपूर्णो अस्य कलशः स्वाहा सेक्तेव कोशं सिसिचे पिर्बध्यै 

समु प्रिया आर्ववृत्रन्मदाय प्रदक्षिणिदभि सोमास्‌ इन्द्र॑म्‌ 

न त्वां गभीरः पुरुहूत सिन्धुर्नाद्रयः परि षन्तों वरन्त 

इत्था सखिभ्य इषितो यदिन्द्रा हृळहं चिदरुजो गर्व्यमूर्वम्‌ 

शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ 

शुण्वन्तंमुग्रमूतयें समत्सु घ्नन्तं वृत्रार्णि संजितं धनानाम्‌ 
33 


| 
॥ 45 | 
| 
॥॥6 ॥ 
| 
|| ॥7 ॥ 


(म.3, अनु.3) 


ऋषिः विश्वामित्रः गाथिनः -3,5,7,9,4-3, नद्यः ऋषिकाः 4,6,8,0 


प्र पर्व॑तानामुश॒ती उपस्थादश्वेइव विषिते हास॑माने 
गावेंव शुभ्रे मातरां रिहाणे विपांट्छुतुद्रौ पयसा जवेते 
इन्द्रेषिते प्रसवं भिक्ष॑माणे अच्छा समुद्रं रथ्येव याथः 
समाराणे ऊर्मिभिः पिन्व॑माने अन्या वामन्यामप्येति शुभ्रे 
अच्छा सिन्धूँ मातृत॑मामयासं विपाशमुर्वीं सुभगांमगन्म 
ब॒त्समिंव मातरा संरिहाणे संमानं योनिमनु संचर॑न्ती 
एना व॒यं पय॑सा पिन्व॑माना अनु योनिं देवकृतं चर्र॑न्तीः 
न वर्तवे प्रस॒वः सर्गतक्तः किंयुविप्रों नद्यो जोहवीति 
रम॑ध्वं मे वच॑से सोम्याय ऋतावरीरुप मुहूर्तमेवैः 

प्र सिन्धुमच्छां बृहती म॑नीषावस्युरंह्वे कुशिकस्य सूनुः 
इन्द्रो अस्माँ अरदद्वज्र॑बाहुरपाहन्वृत्रं परिधि नदीनाम्‌ 
देवोऽनयत्सविता सुपाणिस्तस्य वयं प्र॑स॒वे यांम उवीः 
प्रवाच्यं शश्व॒धा वीर्य तदिन्द्रस्य कर्म यदहिं विवृश्चत्‌ 
वि वज्रेण परिषदों जघानायन्नापोऽय॑नमिच्छमांनाः 
एतद्वचो जरितर्मापिं मृष्ठा आ वत्ते घोषानुत्तरा युगानि 
उक्थेषु कारो प्रतिं नो जुषस्व॒ मा नो नि कः पुरुषत्रा नम॑स्ते 
ओ षु स्व॑सारः कारवे शृणोत य॒यौ वों दूरादन॑सा रथेन 
नि षु नमध्वं भर्वता सुपारा अंधोअक्षाः सिन्धवः स्रोत्याभिः 
आ तें कारो शृणवामा वचांसि य॒यार्थ दूरादन॑सा रथेन 
नि तें नंसै पीप्यानेव योषा मर्यायेव कन्या शश्वचै ते 
यदङ्ग त्वा भर॒ताः संतरेयुर्गव्यन्ग्राम॑ इषित इन्द्रजूतः 


देवता नद्यः ।-3,5,9,।4-3, विश्वामित्रः 4,8,0, इन्द्रः 6-7 


अर्षादर्ह प्रस॒वः सर्गतक्त आ वों वृणे सुमति यज्ञियानाम्‌ || ॥] ॥ 
अतरिषुर्भरता ग॒व्यवः समर्भक्त विप्रः सुम॒तिं नदीनाम्‌ | 
प्र पिन्वध्वमिषर्यन्तीः सुराधा आ वक्षर्णाः पृणध्वं यात शीभ॑म्‌ ॥ ॥2 | 
उद्द ऊर्मिः शम्या हन्त्वापो योक्त्राणि मुञ्चत | 
मादुष्कृतौ व्येनसाष्रयौ शूनमार॑ताम्‌ || ।3 | 
(II) 34 (म.3, अनु.3) 


ऋषिः विश्वामित्रः गाथिनः देवता इन्द्रः 


इन्द्रः पूिदातिरद्दासंमकैविदद्दसुर्दयंमानो वि शत्रून्‌ | 


ब्रह्म॑जूतस्तन्वां वावृधानो भूरिदात्र आपृंणद्रोबसी उभे || । ॥ 
म॒खस्य॑ ते तविषस्य प्र जूतिमियर्मि वाच॑ममृतांय भूर्षन्‌ | 
इन्द्र क्षितीनाम॑सि मानुंषीणां विशां दैवीनामुत पूर्वयावां ॥ 2 ॥ 
इनदरो वृत्रम॑वृणोच्छर्धनीतिः प्र मायिनाममिनाद्वर्पणीतिः | 
अहन्व्यंसमुशधग्वनेष्वाविर्धेनां अकृणोद्राम्याणांम्‌ ॥ 3 ॥ 
इन्द्रः स्व॒र्षा जनयन्नहानि जिगायोशिग्भिः पृतना अभिष्टिः | 
प्रारो चयन्मन॑वे केतुमह्वामर्विन्दञ्योतिंबृहते रणाय ॥ 4 ॥ 
इनद्रस्तुजों ब॒र्हणा आ विवेश नृवद्दधांनो नर्या पुरूणि | 
अचेतयद्धियं इमा जरित्रे प्रेमं वर्णमतिरच्छुक्रमांसाम्‌ ॥ 5 ॥ 
म॒हो महानि पनयन्त्यस्येन्द्र॑स्य कर्म सुकृता पुरूणि | 
वृजनेन वृजिनान्त्सं पिपेष मायाभिर्दस्यूँरभिभूंत्योजाः || 6 ॥ 
युधेन्द्रो मह्या वरिंवश्चकार देवेभ्यः सत्प॑तिश्चर्षणिप्राः | 
विवस्व॑तः सद॑ने अस्य॒ तानि विप्रां उक्थेभिः कवयो गृणन्ति ॥ 7 ॥ 
सत्रासाहं वरेण्यं सहोदां स॑स॒वांसं स्वरपश्च॑ देवीः | 
स॒सान यः पृथिवी द्यामुतेमामिन्द्रं मदन्त्यनु धीर॑णासः ॥ 8 | 
ससानात्याँ उत सूर्य ससानेन्द्रः ससान पुरुभोज॑सं गाम्‌ | 
हिरण्यय॑मुत भोगं ससान हत्वी दस्यून्प्रार्य वर्णमावत्‌ ॥ 9 ॥ 
इन्द्र ओष॑धीरसनोदहांनि वनस्पतौरसनोदन्तरिक्षम्‌ | 
बिभेद वलं नुनुदे विवाचोऽथांभवद्दमिताभिक्रंतूनाम्‌ || :0 | 


शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ | 
शुण्वन्तंमुग्रमूतयें समत्सु घ्नन्तं वृत्रार्णि संजितं धनानाम्‌ || ।] ॥ 


(II) 35 (म.3, अनु.3) 


|ऋषिःविश्वामिक्र गाथिनः.  छन्दाम्रिष्य देवता | विश्वामित्रः गाथिनः छन्दः त्रिष्टुप्‌ देवता इन्द्रः | 


तिष्ठा हरी रथ आ युज्यमाना याहि वायुर्न नियुतो नो अच्छ | 


पिबास्यन्धो अभिसृष्टो अस्मे इन्द्र स्वाहां ररिमा ते मदाय || । ॥ 
उपांजिरा पुरुहूताय सप्ती हरी रथ॑स्य धूर्ष्वा युंनज्मि | 
द्रवद्यथा संभृतं विश्वतश्चिदुपेमं यज्ञमा व॑हात॒ इन्द्र॑म्‌ ॥ 2 ॥ 
उपो नयस्व वृषणा तपुष्पोतेमव त्वं वृषभ स्वधावः | 
ग्रसेतामश्वा वि मुंचेह शोणां दिवेदिवे स॒रृशीरद्धि धानाः ॥ 3 ॥ 
ब्रह्म॑णा ते ब्रह्मयुजा युनज्मि हरी सखांया सधमाद आशू | 
स्थिरं रथं सुखमिन्द्राधिति्टन्प्रजानन्विद्वाँ उपं याहि सोम॑म्‌ ॥ 4 ॥ 
मा ते हरी वृषणा वीतपृष्ठा नि रीरमन्यरज॑मानासो अन्ये | 
अत्यायांहि शश्व॑तो व॒यं तेऽरं सुतोभिंः कृणवाम॒ सोमैः ॥ 5 ॥ 
तवायं सोम॒स्त्वमेह्यर्वाङ्‌ शश्वत्तमं सुमनां अस्य पाहि | 
अस्मिन्यज्ञे बर्हिष्या निषद्या दधिष्वेमं जठर इन्दुमिन्द्र ॥ 6 ॥ 
स्तीर्णं तें बर्हिः सुत इन्द्र सोमः कृता धाना अत्त॑वे ते हरिभ्याम्‌ | 
तदोकसे पुरुशाकाय वृष्णें म॒रुत्व॑ते तुभ्यं राता हवींषि || 7 ॥ 
इमं नरः पर्वतास्तुभ्य॒मापः समिन्द्र गोभिर्मधुमन्तमक्रन्‌ | 
तस्यागत्या सुमनां ऋष्व पाहि प्रजानन्विद्रान्प॒थ्याई अनु स्वाः ॥ 8 ॥ 
याँ आभ॑जो मरुतं इन्द्र सोमे ये त्वामवर्धन्नभ॑वन्गणस्तें | 
तेभिरेतं स॒जोषा वावशानोरग्रेः पिंब जिह्वया सोम॑मिन्द्र || 9 | 
इन्द्र पिब॑ स्वधया चित्सुतस्याग्नर्वां पाहि जिह्वयां यजत्र | 
अध्वयोर्वा प्रय॑तं शक्र हस्ताद्धोतुर्वा यज्ञं हविषो' जुषस्व || :0 ॥ 
शुनं हुवेम म॒घर्वानमिन्द्रमस्मिन्भरे नृत॑मं वाज॑सातौ | 
शुण्वन्तमुग्रमूतये समत्सु प्नतं वृत्राणि संजितं धनानाम्‌ || । | 
(II) 36 (म.3, अनु.3) 


ऋषिः विश्वामित्रः गाथिनः -9,।, आङ्गिरसः घोरः ॥0 छन्दः त्रिष्टुप्‌ देवता इन्द्रः 


इमामू षु प्रभृति सातये धाः श°श्चच्छश्चदूतिभिर्यादमानः | 


सुतेसुते वावृधे वर्धनेभिर्यः कर्मभिर्महद्धिः सुश्रुतो भूत्‌ || । ॥ 
इन्द्राय॒ सोर्माः प्रदिवो विदाना क्रभुर्यभिर्वृषपर्वा विहायाः | 
प्रयम्यर्मानान्प्रति षू गुभायेन्द्र पिब वृषधूतस्य वृष्णः ॥ 2 ॥ 


पिबा वर्धस्व॒ त्वं घा सुतास इन्द्र सोमासः प्रथ॒मा उतेमे | 


यथापिंबः पूर्व्या इन्द्र सोमाँ एवा पांहि पन्यो' अद्या नवीयान्‌ ॥ 3 | 
म॒हाँ अम॑त्रो वृजने विरण्श्युश्ग्रं शवः पत्यते धृष्ण्वोर्जः | 


नाह विव्याच पृथिवी चनैनं यत्सोमांसो हर्यश्वमर्म॑न्दन्‌ || 4 ॥ 
म॒हाँ उग्रो वावृधे वीर्याय स॒माचक्रे वृषभः काव्येन | 
इन्द्रो भगों वाजदा अस्य गावः प्र जायन्ते दक्षिणा अस्य पूवीः ॥ 5 | 
प्र यत्सिन्ध॑वः प्रसवं यथायन्नार्षः समुद्रं रथ्येव जग्मुः | 
अतंश्चिदिन्द्रः सदसो वरीयान्यदीं सोमः पृणतिं दुग्धो अंशुः ॥ 6 ॥ 
समुद्रेण सिन्ध॑वो यादमाना इन्द्राय सोमं सुषुतं भर्र॑न्तः | 
अंशुं दुंहन्ति हस्तिनो भरित्रैर्मध्॑ः पुनन्ति धार॑या पवित्रैः ॥ 7 ॥ 
हृदाइव कुक्षयः सोम॒धानाः समी विव्याच॒ सवना पुरूणिं | 
अन्ना यदिन्द्रः प्रथ॒मा व्याश॑ वृत्रं ज॑घ॒न्वाँ अवृणीत सोम॑म्‌ ॥ 8 ॥ 
आ तू भर मार्किरेतत्परिं छाद्टिद्या हि त्वा वर्सुपति वसूनाम्‌ | 
इन्द्र यत्ते माहिनं दत्रमस्त्यस्मभ्यं तद्धर्यश्व प्र य॑न्धि ॥ 9 | 


अस्मे प्र य॑न्धि मघवन्नूजीपिन्निन्द्रे रायो विश्वर्वारस्य॒ भूरेः | 
अस्मे श॒तं शरदो जीवसे धा अस्मे वीराज्छश्व॑त इन्द्र शिप्रिन्‌ ॥ ।0 ॥ 
शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ | 


शुण्वन्तंमुग्रमूतयें समत्सु घ्नन्तं वृत्राणि संजितं धर्नानाम्‌ ॥॥ | 
(II) 37 (म.3, अनु.3) 
ऋषिः विश्वामित्रः गाथिनः छन्दः गायत्री -0, अनुष्टुप्‌ । देवता इन्द्रः 

वार्त्रहत्याय शव॑से पृतनाषाह्याय च। इन्द्र त्वा व॑र्तयामसि || । ॥ 

अर्वाचीनं सु ते मन॑ उत चक्षुः शतक्रतो | 

इन्द्र कृण्वन्तुं वाघत॑ः ॥ 2 ॥ 

नामानि ते शतक्रतो विश्वांभिगीभिरीमहे। इन्द्रांभिमातिषाह्ये ॥ 3 ॥ 

पुरुष्टतस्य धाम॑भिः श॒तेन॑ महयामसि । इन्द्र॑स्य चर्षणीधृतः ॥ 4 ॥ 

इन्द्रं वृत्राय हन्तवे पुरुहूतमुप ब्रुवे | भरेषु वाज॑सातये ॥ 5 | 

वाजेषु सासहिर्भव त्वामीमहे शतक्रतो | 

इन्द्र वृत्राय हन्त॑वे ॥ 6 | 

चुम्नेषु पृतनाज्ये पृत्सुतूर्षु श्रवःसु च | इन्द्र साक्ष्वाभिमातिषु ॥ 7 ॥ 

शुष्मिन्तमं न ऊतयें द्युम्निनं पाहि जागृविम्‌ | 

इन्द्र सोमं शतक्रतो ॥ 8 | 


इन्द्रियाणि शतक्रतो या ते जनेषु पञ्चसुं | 


इन्द्र तानि त॒ आ वृणे || 9 ॥ 
अगन्निन्द्र श्रवो बृहद्दुम्नं दधिष्व दुष्टर॑म्‌ । उत्ते शुष्मं तिरामसि ॥ 70 ॥ 
अर्वावतो न॒ आ गह्यथो शक्र परावर्तः | 
उ लोको यस्तें अद्रिव इन्द्रेह तत॒ आ ग॑हि || ॥] | 
(70) 38 (म.3, अनु.3) 


ऋषिः प्रजापतिः वैश्वामित्रः, प्रजापतिः वाच्यः वा, तौ उभौ वा, विश्वामित्रः वा गाथिनः 


छन्दः त्रिष्टुप्‌ देवता इन्द्रः 


अभि तष्टेव दीधया मनीषामत्यो न वाजी सुधरो जिहांनः | 


Sd 


अभि प्रियाणि मर्मृशत्पराणि कर्वोरिंच्छामि संदशें सुमेधाः || । ॥ 
इनोत पच्छ जनिमा कवीनां म॑नोधर्तः सुकृतंस्तक्षत द्याम्‌ | 
इमा उं ते प्रण्यो३ वर्धमाना मनोंवाता अध नु धर्मणि ग्मन्‌ ॥ 2 ॥ 
नि षीमिदत्र गृह्या दधांना उत क्षत्राय रोद॑सी सम॑ञ्जन्‌ | 
सं मात्राभिर्ममिरे येमुरुबी अन्तर्मही समते धार्यसे धुः ॥ 3 ॥ 
आतिष्ठन्तं परि विश्वे अभूषज्छियो वसानश्चरति स्वरोचिः | 
महत्तदृष्णो असुंरस्य॒ नामा विश्वरूपो अमृतानि तस्थौ ॥ 4 ॥ 
असूत पूर्वो वृषभो ज्यायांनिमा अस्य शुरुधः सन्ति पूर्वीः | 
दिवो नपाता विदर्थस्य धीभिः क्षत्रं रांजाना प्रदिवो दधाथे ॥ 5 ॥ 
त्रीणि राजाना विदर्थे पुरूणि परि विश्वानि भूषथः सदांसि | 
अप॑श्यमत्र मन॑सा जगन्वान्रते ग॑न्धर्वा अपिं वायुकेंशान्‌ || 6 | 
तदिन्व॑स्य वृष॒भस्य॑ धेनोरा नाम॑भिर्ममिरे सक्म्यं गोः | 
अन्यवन्यदसुर्यर वसांना नि मायिनों ममिरे रूपम॑स्मिन्‌ ॥ 7 | 
तदिन्न्वस्य सवितुर्नर्किमे हिरण्ययीममतिं यामशिश्रेत्‌ | 
आ सुष्टती रोदसी विश्वमिन्वे अपीव योषा जनिमानि वव्रे ॥ 8 | 


युवं प्र॒त्नस्य॑ साथथो म॒हो यद्दैवी स्वस्तिः परि णः स्यातम्‌ | 
गोपाजिहस्य त॒स्थुषो विरूपा विश्वे पश्यन्ति मायिनः कृतार्नि ॥9॥ 
शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ | 
शुण्वन्त॑मुग्रमूतयें समत्सु घ्नन्तं वृत्राणि संजितं धर्नानाम्‌ ॥ :0 | 


(9) 39 (म.3, अनु.4) 


ऋषिः विश्वामित्रः गाथिनः 


इन्द्र॑ मतिहंद आ व॒च्यमानाच्छा पति स्तोम॑तष्टा जिगाति | 


या जागृविर्विदथे श॒स्यमानेन्द्र यत्ते जाय॑ते विद्धि तस्य॑ || । ॥ 
दिवश्चिदा पूर्व्या जाय॑माना वि जागृविविदथे श॒स्यमांना | 
भद्रा वस्त्राण्यर्जुना वसांना सेयम॒स्मे स॑न॒जा पित्र्या धीः ॥ 2 ॥ 
य॒मा चिदत्रं यम॒सूर॑सूत जिह्वया अग्रं पत॒दा ह्यस्थात्‌ | 
वपूंषि जाता मिथुना स॑चेते तमोहना तपुंषो बुश्च एता ॥ 3 | 
नकिरेषां निन्दिता मत्यषु ये अस्माकं पितरो गोषु योधाः | 
इन्द्र एषां दंहिता माहिनावानुद्रोत्राणि ससृजे दंसनावान्‌ ॥ 4 ॥ 
सखां ह यत्र सर्खिभिर्नव॑ग्वैरभिज्चा सर्त्व॑भिर्गा अनुग्मन्‌ | 
स॒त्यं तदिन्द्रों दशभिर्दश॑ग्वैः सूर्य॑ विवेद॒ तम॑सि क्षियन्त॑म्‌ ॥ 5 ॥ 
इन्द्रो मधु संभृतमुखियायां पद्वद्रिवेद शफवन्नमे गोः | 
गुहा हितं गुह्यं गूळहम॒प्सु हस्ते दधे दक्षिणे दक्षिणावान्‌ ॥ 6 ॥ 
ज्योतिर्वृणीत तम॑सो विजानन्नारे स्याम दुरितादभीके | 
इमा गिर॑ः सोमपाः सोमवृद्ध जुषस्वेन्द्र पुरुतम॑स्य कारोः || 7 ॥ 
ज्योतिर्यज्ञाय॒ रोद॑सी अनु ष्यादारे स्याम दुरितस्य भूरेः | 
भूरिं चिद्धि तुंज॒तो मर्त्य॑स्य सुपारासों वसवो बर्हणांवत्‌ ॥ 8 | 
शुनं हुवेम मघर्वानमिन्त्रमस्मिन्भरे नृत॑मं वाज॑सातौ | 
शुण्वन्तंमुग्रमूतयें समत्सु घ्नन्तं वृत्राणि संजितं धर्नानाम्‌ ॥ 9 | 


| इति तृतीयाष्टके द्वितीयो5ध्यायः समाप्तः | 


(तृतीयोऽध्यायः ॥ वर्गाः -37) 


(9) 40 (म.3, अनु.4) 
ऋषिः विश्वामित्रः गाथिनः छन्दः गायत्री देवता इन्द्रः 
इन्द्र त्वा वृष॒भं वयं सुते सोमे हवामहे | स पाहि मध्वो अन्ध॑सः || । ॥ 
इन्द्र क्रतुविदं सुतं सोमं हर्य पुरुष्टुत | पिबा वृंषस्व॒ तातृपिम्‌ ॥ 2 ॥ 
इन्द्र प्र णो धितावानं य॒ज्ञं विश्वेभिदवेभिः । तिर स्त॑वान विश्पते || 3 ॥ 
इन्द्र सोमाः सुता इमे तव॒ प्र य॑न्ति सत्पते ॥ क्षयं चन्द्रास इन्द॑वः ॥ 4 | 
दधिष्वा जठरें सुतं सोम॑मिन्द्र वरेण्यम्‌ | तव॑ द्युक्षास इन्दवः ॥ 5 | 
गिर्व॑णः पाहि न॑ः सुतं मधोर्धारांभिरज्यसे । इन्द्र त्वादातमिद्यशः ॥ 6 | 
अभि द्युम्नानि व॒निन॒ इन्द्र सचन्ते अक्षिता । पीत्वी सोम॑स्य वावृधे ॥ 7 ॥ 
अर्वावतो न॒ आ ग॑हि परावतश्च वृत्रहन्‌ | इमा जुषस्व नो गिर॑ः || 8 ॥ 
यद॑न्त॒रा प॑रावर्तमर्वावतं च हूयसे | इन्द्रेह तत॒ आ ग॑हि ॥ 9 | 
(9) 4 (म.3, अनु.4) 
क्रषिः विश्वामित्रः गाथिनः छन्दः गायत्री देवता इन्द्रः 
आ तू न॑ इन्द्र मद्र्थ॑ग्घुवानः सोम॑पीतये | हरिभ्यां याह्यद्रिवः || । ॥ 
स॒त्तो होतां न ऋत्विय॑स्तिस्तिरे बर्हिरानुषक्‌ । अयूंज्रन्प्रातरत्रयः ॥ 2 | 
इमा ब्रह्म ब्रह्मवाहः क्रियन्त आ ब॒र्हिः सीद । वीहि शूर पुरोळाश॑म्‌ ॥ ३ ॥ 
रारन्धि सवनेषु ण एषु स्तोमेषु वृत्रहन्‌ | उक्थेष्विन्द्र गिर्वणः ॥ 4 ॥ 
मतर्यः सोमपामुरुं रिहन्ति शवसस्पतिम्‌ | इन्द्रं व॒त्सं न मातर॑ः ॥ 5 | 
स मन्दस्वा ह्यन्धसो राध॑से तन्वा महे | न स्तोतारं निदे करः || 6 ॥ 
ब॒यमिन्द्र त्वायवो हविष्मन्तो जरामहे | उत त्वम॑स्म॒युर्व॑सो | 7 ॥ 
मारे अस्मद्वि मुंमुचो हरिप्रियार्वाङ्‌ यांहि | इन्द्र॑ स्वधावो मत्स्वेह ॥ 8 ॥ 
अर्वाञ्चं त्वा सुखे रथे वह॑तामिन्द्र केशिना । घृतस्त्रू बहिरासदे ॥ 9 | 
(9) 42 (म.3, अनु.4) 
ऋषिः विश्वामित्रः गाथिनः छन्दः गायत्री देवता इन्द्रः 
उप॑ नः सुतमा गहि सोम॑मिन्द्र गवाशिरम्‌ । हरिभ्यां यस्ते अस्म॒युः || । ॥ 
तमिन्द्र मद॒मा ग॑हि बर्हिःठां ग्राव॑भिः सुतम्‌ । कुविन्न्वंस्य तृप्णवः ॥ 2 ॥ 
इन्द्रमित्था गिरो ममाच्छांगुरिषिता इतः । आवृते सोम॑पीतये ॥ 3 ॥ 
इन्द्रं सोम॑स्य पीतये स्तोमैरिह ह॑वामहे | उक्थेभिः कुविदागम॑त्‌ || 4 ॥ 
इन्द्र सोमांः सुता इमे तान्द॑धिष्व शतक्रतो । जठरे वाजिनीवसो ॥ 5 ॥ 


विद्या हि त्वां धनंज॒यं वाजेषु दधृषं क॑वे । अधा ते सुम्नमीमहे ॥ 6 | 


इममिन्द्र गवाशिरं यवाशिरं च नः पिब | आगत्या वृष॑भिः सुतम्‌ || 7 ॥ 


तुभ्येदिन्द्र स्व ओक्येर सोमं चोदामि पीतये । एष रारन्तु ते हृदि ॥ 8 ॥ 
त्वां सुतस्य॑ पीतये प्रत्नमिन्द्र हवामहे | कुशिकासो अवस्यर्वः ॥ 9 | 
(8) 43 (म.3, अनु.4) 


ऋषिः विश्वामित्रः गाथिनः देवता इन्द्रः 


आ यांह्यर्वाङुप॑ वन्धुरेष्ठास्तवेदनु प्रदिवः सोम॒पेय॑म्‌ | 


प्रिया सखाया वि मुचोप॑ बहिस्त्वामिमे ह॑व्य॒वाहों हवन्ते || । | 
आ याहि पूवीरतिं चर्षणीराँ अर्य आशिष उप॑ नो हरिंभ्याम्‌ | 
इमा हि त्वां म॒तय॒ः स्तोम॑तष्टा इन्द्र हवन्ते स॒ख्यं जुषाणाः ॥ 2 ॥ 
आ नों य॒ज्ञं नंमोवृधं स॒जोषा इन्द्र देव॒ हरिभिर्याहि तूय॑म्‌ | 
अहं हि त्वां मतिभिर्जोहवीमि घृतप्रयाः सधमादे मर्धूनाम्‌ ॥ 3 ॥ 
आ च त्वामेता वृष॑णा वहांतो हरी सर्खाया सुधुरा स्वङ्गा | 
धानावदिन्द्रः सव॑नं जुषाणः सखा सर्ख्युः शृणव॒द्वन्द॑नानि ॥ 4 ॥ 


कुविन्मां गोपां कर॑से जन॑स्य कुविद्रार्जानं मघवन्नृजीषिन्‌ | 
कुविन्म ऋषिं पपिवांसं सुतस्य॑ कुविन्मे वस्वो अमृत॑स्य॒ शिक्षाः ॥ 5 ॥ 
आ त्वां बृहन्तो हर॑यो युजाना अर्वागिन्द्र सधमादों वहन्तु | 


प्र ये द्विता दिव ऋञ्न्त्याताः सुसंमृष्टासो वृषभस्य मूराः || 6 ॥ 
इन्द्र पिब॒ वृषधूतस्य वृष्ण आ यं तें श्येन उंश॒ते जभारं | 
यस्य॒ मदे च्यावर्य॑सि प्र कृष्टीर्यस्य मदे अप॑ गोत्रा ववर्थ || 7 ॥ 
शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ | 
शुण्वन्तंमुग्रमूतयें समत्सु घ्नन्तं वृत्राणि संजितं धर्नानाम्‌ ॥ 8 ॥ 
(5) 44 (म.3, अनु.4) 


ऋषिः विश्वामित्रः गाथिनः देवता इन्द्रः 


अयं तें अस्तु हर्य॒तः सोम आ हरिभिः सुतः | 


जुषाण ईन्द्र हरिभिर्न आ गह्या तिष्ट हरिंतं रथ॑म्‌ || । | 
हर्यन्रुषसमर्चयः सूर्य हर्यन्न॑रोचयः | 
विद्वांश्विकित्वान्हर्यश्व॒ वर्धस॒ इन्द्र विश्वां अभि श्रियः ॥ 2 ॥ 
द्यामिन्द्रो हरिधायसं पृथिवीं हरिवर्पसम्‌ | 
अर्धारयद्धरितोर्भूरि भोज॑नं ययोरन्तर्हरिश्वरत्‌ ॥ ३ ॥ 
जज्ञानो हरिंतो वृषा विश्वमा भाति रोचनम्‌ | 
हर्यश्वो हरिंतं धत्त॒ आयुधमा वज्रं बाहोहरिम्‌ ॥ 4 ॥ 


इन्द्रो हर्यन्तमर्जुनं वज्र॑ शुक्रेरभीवृतम्‌ | 
अपांवृणोद्धरिभिरद्रिभिः सुतमुद्दा हरिभिराजत ॥ 5 ॥ 


(5) 45 (म.3, अनु.4) 


ऋषिः विश्वामित्रः गाथिनः छन्दः देवता इन्द्रः 
आ मन्द्रैरिन्द्र हरिभिर्याहि मयूर॑रोमभिः | 
मा त्वा के चिन्न य॑म॒न्विं न पाशिनोऽति धन्वेव ताँ ईहि ||  ॥ 


वत्रखादो वलंरुजः पुरां दर्मा अपामजः । स्थाता रथस्य हर्योरभिस्वर इन्द्रों दृहा चिदारुजः ॥ 2 ॥ 
गम्भीरां उदधीरिव क्रतुं पुष्यसि गा इव | प्र सुगोपा यव॑सं धेनवो यथा हृदं कुल्याईवाशत ॥ 3 ॥ 


आ न॒स्तुज॑ र॒यिं भरांशं न प्रतिजानते । वृक्षं पक्क फलमड्लीव॑ धूनुहीन्द्र संपारणं वसु || 4 ॥ 
स्व॒युरिन्द्र स्वराळ॑सि स्मददष्टिः स्वय॑शस्तरः k | 
स वावृधान ओज॑सा पुरुष्ट्रत भवां नः सुश्रवस्तमः ॥ 5 ॥ 

(5) 46 (म.3, अनु.4) 


ऋषिः विश्वामित्रः गाथिनः छन्दः देवता इन्द्रः 


युध्मस्य॑ ते वृष॒भस्य॑ स्व॒राज॑ उग्रस्य यूनः स्थविरस्य घृष्वेः | 


अजूर्यतो वज़िणों वीर्यार्णीन्द्र श्रृतस्य॑ महतो महानि ॥ । | 
म॒हाँ असि महिष वृष्ण्येभिर्धनस्पुदुग्र सह॑मानो अन्यान्‌ | 
एको विश्व॑स्य॒ भुव॑नस्य॒ राजा स योधयां च क्षयां च॒ जनान्‌ ॥ 2 ॥ 
प्र मात्रांभी रिरिचे रोच॑मानः प्र देवेभिर्विश्वतो अप्र॑तीतः | 
प्र मज्मनां दिव इन्द्रः पृथिव्याः प्रोरोर्मृहो अन्तरिक्षाहजीषी ॥ 3 ॥ 
उरुं गभीरं जनुषाभ्युश॑ग्रं विश्वव्यचसमवतं म॑तीनाम्‌ | 
इन्द्रं सोमासः प्रदिवि सुतासः समुद्रं न स्वत आ विशन्ति ॥ 4 ॥ 
यं सोर्ममिन्द्र पृथिवीद्यावा गर्भ न माता बिंभृतस्त्वाया | 
तं तें हिन्वन्ति तम॑ ते मृजन्त्यध्व॒र्यवों वृषभ पात॒वा उं ॥ 5 ॥ 
(5) 47 (म.3, अनु.4) 


ऋषिः विश्वामित्रः गाथिनः छन्दः देवता इन्द्रः 


म॒रुत्वाँ इन्द्र वृष॒भो रणाय पिबा सोम॑मनुष्व॒धं मदाय | 


आ सिंज्चस्व ज॒ठरे मध्व॑ ऊर्मि त्वं राजासि प्रदिवः सुतानाम्‌ ॥।॥ 
स॒जोषां इन्द्र सगणो म॒रुद्भिः सोमं पिब वृत्रहा शूर विद्वान्‌ | 
जहि शत्रूँरप॒ मृधों नुद॒स्वाथाभ॑यं कृणुहि विश्वतों नः ॥ 2 ॥ 
उत ऋतुर्भिऋतुपाः पाहि सोममिन्द्र देवेभिः सर्खिभिः सुतं नः | 
याँ आभ॑जो मरुतो ये त्वान्वहन्वृत्रमर्दधृस्तुभ्यमोर्जः ॥ 3 ॥ 
ये त्वाहिहत्ये मघवन्नव॑र्धन्ये शाम्बरे हरिवो ये गर्विष्टौ | 
ये त्वां नूनम॑नुमर्दन्ति विप्राः पिबेन्द्र सोमं सर्गणो मरुद्भिः ॥ 4 ॥ 


म॒रुत्व॑न्तं वृषभं वांवृधानमक॑वारिं दिव्यं शासमिन्द्रम्‌ | 
विश्वासाहमव॑से नूतनायोग्रं संहोदामिह तं हुवेम ॥ 5 ॥ 


|ऋषिःविश्वामिक्रगाथिग.... इन्दाव्रिदषए..... देवता इन्दः | विश्वामित्रः गाथिनः छन्दः त्रिष्टुप्‌ 


सद्यो ह॑ जातो वषभः कनीनः प्रभरर्तुमावदन्ध॑सः सुतस्य 
साधोः पिब प्रतिकामं यथां ते रसाशिरः प्रथमं सोम्यस्य॑ 
यज्जार्यथास्तदर्हरस्य॒ कामेऽशोः पीयूर्षमपिबो गिरिष्ठाम्‌ 
तं तें माता परि योषा जनित्री म॒हः पितुर्दम आसिञ्चदग्रे 
उपस्थाय॑ मातरमन्न॑मैट्ट तिग्मम॑पश्यद॒ुभि सोममूर्धः 
प्रयावरयन्नचरृत्सों अन्यान्महानि चक्रे पुरुधप्रतीकः 
उग्रस्तुंराषाळभिर्भूत्योजा यथाव॒शं तन्वं चक्र एषः 
त्वर्टारमिन्द्रों जनुर्षांभिभूयामुष्या सोम॑मपिबच्चमूर्षु 
शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ 
शुण्वन्तंमुग्रमूतयें समत्सु घ्नन्तं वृत्रार्णि संजितं धनानाम्‌ 
(5) 49 


ऋषिः विश्वामित्रः गाथिनः 


(म.3, अनु.4) 


देवता इन्द्रः 


शंसां महामिन्द्रं यस्मिन्विश्वा आ कृष्टयः सोम॒पाः काम॒मव्य॑न्‌ 
यं सुक्रतुं धिषणे विभ्वतष्टं घनं वृत्राणां जनर्य॑न्त देवाः 

यं नु नकिः पृत॑नासु स्व॒राजं द्विता तर॑ति नृत॑मं हरिष्ठाम्‌ 
इनत॑मः सर्त्व॑भियो ह॑ शुषैः पथुञ्रयां अमिनादायुर्दस्योः 
स॒हावां पृत्सु त्रणिर्नार्वां व्यान॒शी रोदसी मेहनांवान्‌ 

भगो न कारे हव्यो मतीनां पितेव॒ चारुः सुहवो वयोधाः 
धर्ता दिवो रज॑सस्पृष्ट ऊध्वो रथो न वायुर्वसुंभिनियुत्वांन्‌ 
क्षपां व॒स्ता जनिता सूर्य॑स्य॒ विभ॑क्ता भागं धिषणेंव वाज॑म्‌ 
शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ 


शुण्वन्तंमुग्रमूतयें समत्सु घ्नन्तं वृत्रार्णि संजितं धनानाम्‌ 
(5) 50 
ऋषिः विश्वामित्रः गाथिनः 


|| । | 
| 
|| 2 ॥ 
| 
|| ३ ॥ 
| 
|| 4 ॥ 
| 


|| 5 ॥ 
(म.3, अनु.4) 


इन्द्रः स्वाहां पिबतु यस्य॒ सोम॑ आगत्या तुम्रों वृषभो मरुत्वान्‌ 
ओरुव्यर्चाः पृणतामेभिरत्नैरास्यं हविस्तन्वरैः काम॑मृध्याः 

आ ते सपर्यू ज॒वसें युनज्मि ययोरनुं प्रदिवः श्रृष्टिमार्वः 

इह त्वां धेयुर्हर॑यः सुशिप्र पिबा त्वशस्य सुषुतस्य चारोः 
गोभिंमिमिक्षुं दधिरे सुपारमिन्द्रं ज्यैष्ठ्याय धारयसे गृणानाः 
मन्दानः सोमं पपिवाँ ऋजीषिन्त्सम॒स्मभ्यं पुरुधा गा इषण्य 
इमं कामं मन्दया गोभिरश्चैश्चन्द्रव॑ता राध॑सा पप्रर्थश्च 


देवता इन्द्रः 


| 
|| । | 
| 
|| 2 ॥ 
| 
|| ३ ॥ 
| 


स्वर्यबो मतिभिस्तुभ्यं विप्रा इन्द्राय वाहः कुशिकासो अक्रन्‌ ॥ 4 ॥ 
शुनं हुवेम म॒घर्वानमिन्त्रमस्मिन्भरे नृत॑मं वाज॑सातौ | 
शुण्वन्तंमुग्रमूतयें समत्सु घ्नन्तं वृत्राणि संजितं धर्नानाम्‌ ॥ 5 ॥ 

(I2) Sl (म.3, अनु.4) 


ऋषिः विश्वामित्रः गाथिनः छन्दः जगती ।-3, त्रिष्टुप्‌ 4-9, गायत्री 0-2 देवता इन्द्रः 


चर्षणीधृतं म॒घवांनमुक्थ्यईमिन्द्रं गिरों बृहतीरभ्य॑नूषत | 


वावृधानं पुरुहूतं सुंवृक्तिभिरमरत्यं जर॑माणं दिवेदिवे || । | 
शतक्रतुमर्णवं शाकिनं नरं गिरो म॒ इन्द्रमुप॑ यन्ति विश्वतः | 
वाजसनिं पूर्भिदं तूर्णिमपुर॑ धामसाचमभिषाचं स्वर्विदम्‌ || 2 | 
आकरे वसोर्जरिता प॑नस्यतेऽनेहसः स्तुभ॒ इन्द्रों दुवस्यति | 
विवस्व॑तः सदन आ हि पिप्रिये संत्रासाह॑मभिमातिहनं स्तुहि ॥ ३ ॥ 
नृणार्मु त्वा नृत॑मं गीर्भिरुक्थैरभि प्र वीरमर्चता सबार्धः | 
सं सह॑से पुरुमायो जिहीते नमो अस्य प्रदिव एक॑ ईशे ॥ 4 ॥ 
पूर्वीर॑स्य निष्षिधो मत्यषु पुरू वर्सूनि पृथिवी बिभति | 
इन्द्राय द्याव ओषधीरुतापो रयिं र॑क्षन्ति जीरयो वर्नानि ॥ 5 | 
तुभ्यं ब्रह्माणि गिर॑ इन्द्र तुभ्यं स॒त्रा दधिरे हरिवो जुषस्व॑ | 
बोध्याईपिरव॑सो नूत॑नस्य॒ सखे वसो जरितृभ्यो वयो धाः || 6 ॥ 
इन्द्र मरुत्व इह पाहि सोमं यथां शार्याते अपिंबः सुतस्य॑ | 
तव॒ प्रणीती तर्व शूर शर्मन्ना विवासन्ति कवर्यः सुय॒ज्ञाः || 7 ॥ 
स वांवशान इह पाहि सोमं मरुद्धिरिन्द्र सखिंभिः सुतं नः | 
जातं यत्त्वा परि देवा अभूषन्महे भराय पुरुहूत विश्वे ॥ 8 ॥ 
अूर्ये मरुत आपिरेषोऽमन्दन्निन्द्रमनु दातिंवाराः | 
तेभिंः साकं पिंबतु वृत्रखादः सुतं सोमं दाशुषः स्वे स॒धस्थे ॥ 9 | 
इदं ह्यन्वोज॑सा सुतं रांधानां पते | पिबा त्वशस्य गिर्वणः ॥ :0 | 


यस्ते अनु स्व॒धामस॑त्सुते नि य॑च्छ तन्वम्‌| स त्वां ममत्तु सोम्यम्‌ | ।। ॥ 
प्र तें अश्नोतु कुक्ष्योः प्रद्र ब्रह्मणा शिर॑ः । प्र बाहू शूर राध॑से ॥ 2 | 


(8) 52 (म.3, अनु.4) 
ऋषिः विश्वामित्रः गाथिनः छन्दः गायत्री ।-4, त्रिष्टुप्‌ 5,7-8, जगती 6 देवता इन्द्रः 
धानावन्तं करम्भिर्णमपूपव॑न्तमुक्थिन॑म्‌ । इन्द्र प्रातर्जुषस्व नः ॥ ।॥ 
पुरोळाशं पचत्यं जुषस्वेन्द्रा गुंरस्व च | तुभ्यं हव्यानि सिस्रते ॥ 2 | 


पुरोळाशं च नो घसो जोषयासे गिर॑श्च नः | व॒धूयुरिंव योष॑णाम्‌ ॥ 3 | 
पुरोळाशं सनश्रुत प्रातःसावे जुंषस्व नः | इन्द्र क्रतुहि तें बृहन्‌ ॥ 4॥ 


(24) 


माध्यंदिनस्य सव॑नस्य धानाः पुरोव्ठाश॑मिन्द्र कृष्वेह चारुम्‌ 
प्र यत्स्तोता जरिता तूर्ण्यर्थो वृषायमाण उप॑ गीभिरोट्टे 
तृतीयें धानाः सव॑ने पुरुष्टत पुरोळाशमाहुंतं मामहस्व नः 
ऋभुमन्तं वाज॑वन्तं त्वा कवे प्रय॑स्वन्त॒ उप॑ शिक्षेम धीतिभिः 
पूषण्वतें ते चकृमा करम्भं हरिंवते हर्यश्वाय धानाः 
अपूपम॑द्धि सग॑णो मरुद्धिः सोमं पिब वृत्रहा शूर विद्वान्‌ 
प्रतिं धाना भरत तूय॑मस्मै पुरोळाशं वीरत॑माय नृणाम्‌ 
दिवेदिवे स॒दृशीरिन्द्र तुभ्यं वर्ध॑न्तु त्वा सोमपेयाय धृष्णो 

53 

अनुष्टुप्‌ 2,20,22 गायत्री ।3, बृहती 8 


जगती 0,46, 


देवता इन्द्रापर्वतौ ॥, इन्द्रः 2-4,24-24, वाक्‌ ससर्परी 5-6, रथाङ्गानि 7-20 


इन्द्रापर्वता बृहता रथेन वामीरिष आ व॑हतं सुवीराः 

वीतं हव्यारन्य॑ध्वरेषुं देवा वर्धेथां गीभिरिळंया मदन्ता 

तिष्ठा सु क॑ मघव॒न्मा परां गाः सोम॑स्य॒ नु त्वा सुर्षुतस्य यक्षि 
पितुर्न पुत्रः सिचमा र॑भे त॒ इन्द्र स्वादिष्ठया गिरा श॑चीवः 
शंसावाध्वयों प्रतिं मे गृणीहीन्द्राय॒ वाहः कृणवाव जुष्टम्‌ 
एदं बहिर्यज॑मानस्य सीदार्था च भूदुक्थमिन्द्राय शस्तम्‌ 
जायेदस्तं मघवृन्त्सेदु योनिस्तदित्त्वा युक्ता हर॑यो वहन्तु 
य॒दा कदा च॑ सुनवाम॒ सोममम्निष्टा दूतो ध॑न्वात्यच्छ 

परां याहि मघव॒न्ना च॑ याहीन्द्र भ्रातरुभयत्रा ते अर्थम्‌ 

यत्रा रथ॑स्य बृहतो निधानं विमोचनं वाजिनो रास॑भस्य 
अपाः सोम॒मस्त॑मिन्द्र प्र याहि कल्याणीर्जाया सुरणं गृहे ते 
यत्रा रथ॑स्य बृहतो निधानं विमोच॑नं वाजिनो दक्षिणावत्‌ 
इमे भोजा अङ्गिरसो विरूपा दिवस्पुत्रासो असुरस्य वीराः 
विश्वामित्राय दद॑तो म॒घानि सहस्रसावे प्र तिरन्त आयुः 
रूपंरूपं मघवां बोभवीति मायाः कृण्वानस्तन्वं१ परि स्वाम्‌ 
त्रिर्यद्दिवः परि मुहूर्तमागात्स्वै्मनत्रैरन॑तुपा ऋतार्वा 

महाँ ऋषिंदैव॒जा देवजूतोऽस्तंश्चात्सिन्धुमर्णवं नृचक्षाः 
विश्वामित्रो यदर्वहत्सुदासमप्रियायत कुशिकेभिरिन्द्रः 
हंसाईव कृणुथ॒ श्छोकमद्रिभिर्मदन्तो गीभिरंध्वरे सुते सचां 


(22) 


देवेभिंविप्रा ऋषयो नृचक्षसो वि पिबध्वं कुशिकाः सोम्यं मधु 
उप प्रेत॑ कुशिकाश्चेतर्यध्व॒मश्वं राये प्र मुंञ्चता सुदास॑ः 
राजां वृत्रं जंङ्घनत्प्रागपागुदगर्था यजाते वर आ पथिव्याः 
य इमे रोद॑सी उभे अहमिन्द्रमतुष्टवम्‌ 
विश्वामित्रस्य रक्षति ब्रह्मेदं भार॑तं जन॑म्‌ 
विश्वामित्रा अरासत ब्रहोन्द्राय वृञ्रिणे | करदिन्नः सुराध॑सः 
किं तें कृण्वन्ति कीर्कटेषु गावो नाशिरं दुहे न तपन्ति घर्मम्‌ 
आ नों भर प्रम॑गन्दस्य॒ वेदों नैचाशाखं म॑धवत्रन्धया नः 
ससर्परीरम॑तिं बाध॑माना बृहन्मिमाय जमदग्निदत्ता 
आ सूर्यस्य दुहिता त॑तान॒ श्रवों देवेष्वमृतमजुर्यम्‌ 
ससर्परीर॑भरत्तूय॑मेभ्योऽधि श्रवः पाञ्चजन्यासु कृष्टिषु 
सा पक्ष्याई नव्यमायुर्दर्धाना यां में पलस्तिजमदग्नयों ददुः 
स्थिरौ गावो भवतां वीळ्रक्षो मेषा वि वहि मा युगं वि शारि 
इन्द्रः पात॒ल्यें ददतां शरीतोररिष्टनेमे अभि न॑ः सचस्व 
बलं धेहि तनूर्ष नो बर्लमिन्द्रानळुत्सुं नः 
बलं तोकाय तन॑याय जीवसे त्वं हि बलदा असिं 
अभि व्य॑यस्व खदिरस्य सारमोजो धेहि स्पन्द॒ने शिशपांयाम्‌ 
अक्षं बीळो वीळित वीळरय॑स्ब॒ मा यामांदस्मादव॑ जीहिपो नः 
अयमस्मान्वन॒स्पतिर्मा च॒ हा मा च॑ रीरिषत्‌ | 
स्व॒स्त्या गृहेभ्य आव॒सा आ विमोचनात्‌ 
इन्द्रोतिभिर्बहुलाभिंनो अद्य याच्छेष्ठाभिर्मघवञ्छूर जिन्व 
यो नो द्वेछ्यध॑रः सस्पदीष्ट यमुं ट्विष्मस्तमुं प्राणो ज॑हातु 
प्रशुं चिद्वि त॑पति शिम्ब॒लं चिद्वि वृश्वति 
उखा चिदिन्द्र येषन्ती प्रय॑स्ता फेन॑मस्यति 
न सायकस्य चिकिते जनासो लोधं न॑यन्ति पशु मन्य॑मानाः 
नावाजिनं वाजिनां हासयन्ति न गर्दभं पुरो अश्वान्नयन्ति 
इम ईन्द्र भरतस्य॑ पुत्रा अपपित्वं चिकितुर्न प्रपित्वम्‌ 
हिन्वन्त्यश्च॒मर॑णं न नित्यं ज्यांवाजं परि णयन्त्याजौ 

इमं महे विदथ्याय शूषं शश्व॒त्कृत्व॒ ईड्याय प्र जभ्रुः 
शृणोतु नो दम्येभिरनीकैः शृणोत्वग्निदिव्यैरज॑खः 

महिं म॒हे दिवे अर्चा पृथिव्यै कामों म इच्छञ्चरति प्रजानन्‌ 
ययोर्ह स्तोमें विदथेषु देवाः स॑प॒र्यवो मादयन्ते सचायोः 


॥ 40 | 
| 
|| ।] ॥ 
| 
|| 2 | 
|| 3 ॥ 
| 
|| 44 | 
| 
|| ॥5 | 
| 
॥॥6 ॥ 
| 
|| ॥7 ॥ 
| 
|| 8 ॥ 
| 
॥ ।9 ॥ 


॥ 20 ॥ 
| 
|| 2: | 
| 
॥ 22 ॥ 
| 
॥ 23 ॥ 
| 
|| 24 ॥ 
(म.3, अनु.5) 


देवता विश्वे देवाः 


युवोर््ऋतं रोदसी स॒त्यम॑स्तु महे षु ण॑ः सुविताय प्र भूतम्‌ 
इदं दिवे नमो अग्ने पृथिव्यै संपर्यामि प्रयसा यामि रल्ल॑म्‌ 
उतो हि वाँ पूर्व्या आविविद्र ऋतांवरौ रोदसी सत्यवार्चः 
नर॑श्चिद्वां समिथे शूर॑सातौ ववन्दिरे पुथिवि वेविदानाः 

को अद्धा वेद क इह प्र बोंचद्देवाँ अच्छा पथ्यार का समेति 
दर्दश्न एषामवमा सदांसि परेषु या गुह्येषु व्रतेषु 
क॒विर्नृचक्षां अभि षीमचष्ट ऋतस्य योना विघृते मदन्ती 
नानां चक्राते सदनं यथा वेः संमानेन क्रतुना संविदाने 
समान्या वियुते दूरेअन्ते ध्रुवे पदे त॑स्थतुर्जागरूके 

उत स्वसारा युवती भव॑न्ती आदु ब्रुवाते मिथुनानि नाम॑ 
विश्वेदेते जनिमा सं विविक्तो महो देवान्बिभ्रती न व्य॑थेते 
एज॑द्ध्रुवं प॑त्यते विश्वमेकं चर॑त्पतत्रि विर्षुणं वि जातम्‌ 
सनां पुराणमध्येंम्यारान्म॒हः पितुर्जनितुर्जामि तन्नः 

देवासो यत्र॑ पनितार एवैरुरौ प॒थि व्यते तस्थुरन्तः 

इमं स्तोम॑ रोदसी प्र ब्र॑वीम्यृदूदरांः शृणवन्नग्रिजिह्वाः 

मित्रः सम्राजो वरुणो युवान आदित्यासः कवर्यः पप्रथानाः 
हिर॑ण्यपाणिः सविता सुंजिह्ृस्त्रिरा दिवो विदथे पत्य॑मानः 
देवेषु च सवितः शछोकमश्रेरादस्मभ्युमा सुव सर्वतातिम्‌ 
सुकृत्सुंपाणिः स्ववाँ ऋतावा देवस्त्वष्टावसे तानिं नो धात्‌ 
पूषण्वन्त ऋभवो मादयध्वमूर्ध्वग्रांवाणो अध्व॒रम॑तष्ट 
विद्युद्रथा म॒रुत॑ ऋष्टिमन्तो दिवो मर्या ऋतजाता अयासः 
सरस्वती शृणवन्य॒ज्ञियांसो धाता र॒यिं सहवीरं तुरासः 
विष्णुं स्तोमांसः पुरुदस्ममर्का भगस्येव कारिणो यार्म॑नि ग्मन्‌ 
उरुक्रमः क॑कुहो यस्य पूवीर्न म॑र्धन्ति युवतयो जनित्रीः 
इन्द्रो विश्वैवीयैरः पत्य॑मान उभे आ प॑प्रौ रोद॑सी महित्वा 
पुरंद॒रो वृत्रहा धृष्णुषेणः संगृभ्या न आ भ॑रा भूरिं पश्वः 
नास॑त्या मे पितरा बन्धुपृच्छां सजात्य॑मश्विनोश्वारु नाम॑ 
युवं हि स्थो र॑यिदौ नों रयीणां दात्रं रक्षेथे अक॑वैरद॑ब्धा 
मुहत्तद्वः कवयश्चारु नाम॒ यद्ध देवा भव॑थ विश्व इन्द्रे 

सख ऋभुभिंः पुरुहूत प्रियेभिरिमां धियं सातये तक्षता नः 
अर्यमा णो अर्दितिर्यज्ञियासो5द॑ब्धानि वरुणस्य व्र॒तानि 


| 

|| ३ ॥ 
| 

|| 4 ॥ 
| 

| 5 ॥ 
| 

|| 6 | 
| 

|| 7 ॥ 
| 

| 8 | 
| 
॥9॥ 
| 

|| ॥0 ॥ 
| 

|| 44 ॥ 
| 

|| 2 | 
| 

|| 3 ॥ 
| 

|| 44 | 
| 

|| ॥5 | 
| 

॥॥6 ॥ 
| 

|| ॥7 ॥ 
| 


युयोत॑ नो अनपत्यानि गन्तोः प्रजार्वान्नः पशुमाँ अस्तु गातुः ॥ 8 | 
देवानां दूतः पुंरुध प्रसूतोऽनांगान्नो वोचतु सर्वताता | 


शृणोतुं नः पृथिवी द्यौरुतापः सूर्या नक्षेत्रेरुर्वशन्तरिक्षम्‌ ॥ :9 | 
शृण्वन्तु नो वृष॑णः पर्वतासो ध्रुवक्षेमास इळ॑या मन्तः | 
आदित्यैनों अवितिः शृणोतु यच्छ॑न्तु नो मरुतः शर्म भद्रम्‌ ॥ 20 | 
सदां सुगः पितुमाँ अस्तु पन्था मध्वां देवा ओष॑धीः संपिंपृक्त | 
भगो मे अग्ने स॒ख्ये न मध्या उद्रायो अश्यां सर्दनं पुरुक्षोः | 2] ॥ 
स्वदस्व हव्या समिषो दिदीह्यस्मद्र्यरक्सं मिंमीहि श्रवांसि | 
विश्वाँ अग्ने पृत्सु ताञ्जेषि शत्रूनहा विश्वां सुमनां दीदिही नः ॥ 22 | 
(22) SS (म.3, अनु.5) 

उषसः पूर्वा अध॒ यब्यूषुर्महद्वि ज॑ज्ञे अक्षरं प॒दे गोः | 


ब्रता देवानामुप नु प्रभूषन्महद्देवानांमसुरत्वमेकम्‌ || । ॥ 
मो घू णो अत्र जुहुरन्त देवा मा पूर्वे अग्ने पितर॑ः पदज्ञाः | 
पुराण्योः सद्म॑नोः केतुरन्तर्मृहद्देवानामसुरत्वमेक॑म्‌ ॥ 2 | 
वि में पुरुत्रा प॑तयन्ति कामाः शम्यच्छां दीद्ये पूर्व्याणि | 
समिद्धे अग्रावृतमिद्वंदेम महद्देवानामसुरत्वमेक॑म्‌ ॥ 3 ॥ 
समानो राजा विभूतः पुरुत्रा शयें शयासु प्रयुंतो वनानु | 
अन्या व॒त्सं भर॑ति क्षेति माता म॒हद्देवार्नामसुरत्वमेर्कम्‌ ॥ 4 ॥ 
आक्षित्पूर्वास्वप॑रा अनूरुत्सद्यो जातासु तरुणीष्वन्तः | 
अन्तर्वतीः सुवते अप्र॑वीता म॒हद्देवानामसुर॒त्वमेर्कम्‌ ॥ 5 ॥ 
श॒युः परस्तादध नु द्विमाताबन्धनश्वरति वत्स एकः | 
मित्रस्य॒ ता वरुणस्य व्रतानि महद्देवानांमसुरत्वमेकम्‌ || 6 ॥ 
द्विमाता होतां विदर्थेषु सम्राळन्वग्रं चर्र॑ति क्षेति बुध्नः | 
प्र रण्यानि रण्य॒वाचों भरन्ते महद्देवानामसुरत्वमेक॑म्‌ || 7 ॥ 
शूर॑स्येव॒ युध्य॑तो अन्त॒मस्य॑ प्रतीचीनं दृशे विश्व॑मायत्‌ | 
अन्तर्मतिश्चरति निष्षिधं गोर्महद्देवानामसुरत्वमेक॑म्‌ || 8 ॥ 
नि वेवेति पलितो दूत आंस्वन्तर्महांश्चरति रोचनेन॑ | 
वपूंषि बिभ्र॑दृभि नो वि चष्टे महद्देवानामसुर॒त्वमेर्कम्‌ ॥ 9 ॥ 


विष्णुर्गोपाः परमं पांति पार्थः प्रिया धामान्यमृता दधानः | 
अग्निष्टा विश्वा भुर्वनानि वेद महद्देवानामसुरत्वमेक॑म्‌ ॥ :0 ॥ 


नानां चक्राते यम्याई वपूंषि तयोरन्यद्रोचते कृष्णमन्यत्‌ 
श्यावी च॒ यदरुषी च स्वसारौ महद्देवानामसुरत्वमेक॑म्‌ 
माता च यत्र॑ दुहिता च॑ धेनू सबर्दुघे धापयेते समीची 
ऋतस्य ते सद॑सीळे अन्तर्मुहद्देवानांमसुरत्वमेकम्‌ 
अन्यस्यां व॒त्सं रिहती मिमाय कया भुवा नि दधे धेनुरूधः 
ऋतस्य सा पर्य॑सापिन्व॒तेळां म॒हद्देवानामसुर॒त्वमेक॑म्‌ 

पर्या वस्ते पुरुरूपा वपूंष्यूर्ध्वा त॑स्थौ त्र्यवि रेरिहाणा 
क्रतस्य सद्य वि चरामि विद्वान्महद्देवानांमसुरत्वमेकम्‌ 
पदेईब निहिते दस्मे अन्तस्तयोरन्यदरुह्य॑माविरन्यत्‌ 
सध्रीचीना पथ्याई सा विषूची महद्देवानामसुर॒त्वमेर्कम्‌ 

आ धेनवों धुनयन्तामशिश्वीः सब्दुर्घाः शश॒या अप्र॑दुग्धाः 
न्व्यानव्या युव॒तयो भर्वन्तीर्मृहद्देवानामसुर॒त्वमेर्कम्‌ 
यदन्यासुं वृषभो रोर॑वीति सो अन्यस्मिन्यूथे नि दधाति रेतः 
स हि क्षपांवान्त्स भगः स राजां महद्देवानामसुरत्वमेकम्‌ 
बीरस्य॒ नु स्वश्व्यं जनासः प्र नु वोचाम विदुर॑स्य देवाः 
षोळ्हा युक्ताः पर््चपञ्चा व॑हन्ति महद्देवानामसुर॒त्वमेक॑म्‌ 
देवस्त्वष्टा सविता विश्वरूपः पुपोर्ष प्रजाः पुरुधा ज॑जान 
इमा च॒ विश्वा भुव॑नान्यस्य म॒हद्देवानामसुर॒त्वमेर्कम्‌ 

मही समैरञ्चम्बां समीची उभे ते अस्य वसुना न्यृष्टे 

शुण्वे वीरो विन्दमानो वर्सूनि महद्देवानामसुरत्वमेकम्‌ 
इमां च॑ नः पृथिवी विश्वधाया उप॑ क्षेति हितमित्रो न राजा 
पुरः सदः शर्मसदो न वीरा महद्देवानामसुरत्वमेर्कम्‌ 
निष्धिध्व॑रीस्त ओष॑धीरुतापों र॒यिं त॑ इन्द्र पृथिवी बिभर्ति 
सखायस्ते वामभाजः स्याम महद्देवानामसुरत्वमेक॑म्‌ 


| इति तृतीयाष्टके तृतीयोऽध्यायः समाप्तः | 


| 
|| 44 ॥ 
| 
॥ 2 ॥ 
| 
|| 3 ॥ 
| 
|| 44 | 
| 
|| 45 | 
| 
|| 6 ॥ 
| 
॥ ॥7 ॥ 
| 
॥॥8॥ 
| 
|| ॥9 ॥ 
| 
॥ 20 ॥ 
| 
|| 2: | 
| 
॥ 22 ॥ 


(चतुर्थो5 ध्यायः ॥ वर्गाः ।-25) 
(8) 56 (म.3, अनु.5) 


ऋषिः प्रजापतिः वैश्वामित्रः, प्रजापतिः वाच्यः वा देवता विश्वे देवाः 


न ता मिनन्ति मायिनो न धीरा ब्रता देवानां प्रथमा ध्रुवाणि | 


न रोद॑सी अद्गुहां वेद्याभिर्न पर्वता निनमें तस्थिवांसः || । ॥ 
षड्भाराँ एको अर्चरन्बिभर्त्यृतं वषिष्ठमुप गाव आगुः | 
तिस्रो महीरुप॑रास्तस्थुरत्या गुहा द्वे निहिते दर्श्येका ॥ 2 | 
त्रिपाजस्यो वृषभो विश्वरूप उत त्र्युधा पुरुध प्रजावान्‌ | 
त्र्यनीकः प॑त्यते महिंनावान्त्स रेतोधा वृषभः शश्व॑तीनाम्‌ || ३ ॥ 
अभीर्क आसां पदवीर॑बोध्यादित्यारनामह्वे चारु नाम॑ | 
आपंश्चिदस्मा अरमन्त देवीः पृथग्ब्रज॑न्तीः परि षीमवृञ्जन्‌ || 4 ॥ 
त्री षधस्था सिन्धव॒स्त्रिः क॑वीनामुत त्रिंमाता विदर्थेषु सम्राट्‌ | 
ऋतार्वरीयोष॑णास्तिस्रो अप्यास्त्रिरा दिवो विदथे पत्य॑मानाः ॥ 5 ॥ 
त्रिरा दिवः स॑वितर्वार्याणि दिवेदिव आ सुव त्रिर्नो अह्नः | 
त्रिधार्तु राय आ सुवा वर्सूनि भर्ग त्रातधिषणे सातये धाः ॥ 6 ॥ 
त्रिरा दिवः संविता सोषवीति राजाना मित्रावरुणा सुपाणी | 
आप॑श्चिदस्य रोदसी चिदुर्वी रल्रं भिक्षन्त सवितुः स॒वाय॑ ॥ 7 ॥ 
त्रिरुत्तमा दूणशा रोचनानि त्रयों राजन्त्यसुरस्य वीराः | 
ऋतार्वान इषिरा दूळभांसस्त्रिरा दिवो विदथे सन्तु देवाः ॥8॥ 
(6) 57 (म.3, अनु.5) 


ऋषिः विश्वामित्रः गाथिनः देवता विश्वे देवाः 


प्र मे विविक्काँ अंविदन्मनीषां धेनुं चर॑न्ती प्रयुतामगोपाम्‌ | 


सद्यश्चिद्या दुदुहे भूरिं धासेरिन्द्रस्तदग्रिः प॑नितारों अस्याः ॥ ॥ 
इन्द्रः सु पूषा वृष॑णा सुहस्तां दिवो न प्रीताः श॑श॒यं दुंदुहे | 
विश्वे यद॑स्यां रणर्य॑न्त देवाः प्र वोऽत्र॑ वसवः सुम्नम॑श्याम्‌ ॥ 2 ॥ 
या जामयो वृष्ण॑ इच्छन्ति शक्ति न॑म॒स्यन्तीर्जानते गर्भमस्मिन्‌ | 
अच्छा पुत्रं धेनवों वावशाना महर््वरन्ति बिभ्र॑तं वपूंषि ॥ 3 | 
अच्छा विवक्मि रोदसी सुमेके ग्राव्णो युजानो अध्वरे मनीषा | 
इमा उं ते मन॑वे भूरिंवारा ऊर्ध्वा भ॑वन्ति दर्शुता यजंत्राः || 4 ॥ 


या तें जिह्वा मधुमती सुमेधा अग्ने देवेषूच्यत॑ उरूची | 
तयेह विश्वाँ अव॑से यज॑त्राना सांदय पाययां चा मर्धूनि ॥ 5 ॥ 


(9) 


या ते अग्ने पर्वतस्येव धारासंश्चन्ती पीपयद्देव चित्रा 
तामस्मभ्यं प्रम॑तिं जातवेदो वसो रास्व॑ सुमति विश्वजन्याम्‌ 

ऋषिः विश्वामित्रः गाथिनः 


(9) 


धेनुः प्रस्य काम्यं दुहानान्तः पुत्रश्व॑रति दक्षिणायाः 
आ द्योतनि वंहति शुभ्रयांमोषसः स्तोमों अश्विनांवजीगः 
सुयुग्वहन्ति प्रतिं वामृतेनोर्ध्वा भ॑वन्ति पितरेव मेर्धाः 
जरेथाम॒स्मद्वि पणेर्मनीषां युवोरवश्चकृमा यातमर्वाक्‌ 
सुयुग्भिरश्वैः सुवृता रथेन दस्राविमं शृणुतं शछोकमत्रेः 
किमङ्ग वां प्रत्यरव॑ति गर्मिष्ठाहुविप्रांसो अश्विना पुराजाः 
आ म॑न्येथामा ग॑तं कञ्चिदेवैरविश्वे जनांसो अश्चिनां हवन्ते 
इमा हि वां गोऋ्र॑जीका मर्धूनि प्र मित्रासो न ददुरुस्रो अग्रे 
तिरः पुरू चिंदश्चिना रजांस्याङ्गषो वां मघवाना जनेषु 
एह यांतं प॒थिभिर्दव॒यानैर्दस्रांविमे वां निधयो मर्धूनाम्‌ 
पुराणमोक॑ः स॒ख्यं शिवं वां युवोर्नरा द्रविणं जह्नाव्याम्‌ 
पुनः कृण्वानाः स॒ख्या शिवानि मध्वा मदेम स॒ह नू स॑मानाः 
अश्विना वायुना युवं सुदक्षा नियुद्भिश्च स॒जोष॑सा युवाना 
नास॑त्या तिरोअह्यं जुषाणा सोमं पिबतम॒स्रिधां सुदानू 
अश्विना परि वामिषः पुरूचीरीयुर्गीभिर्यत॑माना अमृध्राः 
रथों ह वामृत॒जा अद्रिजूतः परि द्यावापृथिवी यांति स॒द्यः 
अश्विना मधुषुत्तमो युवाकुः सोम॒स्तं पातमा गतं दुरोणे 
रथों ह वां भूरि वर्षः करिक्रत्सुतावतो निष्कृतमार्गमिष्ठः 

ऋषिः विश्वामित्रः गाथिनः छन्दः त्रिष्टुप्‌ ॥-5, गायत्री 6-9 


मित्रो जनान्यातयति ब्रुवाणो मित्रो दाधार पृथिवीमुत द्याम्‌ 
मित्रः कृष्टीरनिमिषाभि चष्टे मित्राय हव्यं घृतवज्जुहोत 

प्र स मित्र मतो अस्तु प्रय॑स्वान्यस्त आदित्य॒ शिक्ष॑ति व्र॒तेन॑ 
न ह॑न्यते न जीयते त्वोतो नैनमंहों अश्रोत्यन्तितो न दूरात्‌ 
अनमीवास इळ॑या मर्दन्तो मितज्ञ॑वो वरिमन्ना पृथिव्याः 
आदित्यस्य ब्रतर्मुपक्षियन्तों व॒यं मित्रस्य सुम॒तौ स्याम 

अयं मित्रो न॑म॒स्यः सुशेवो राजा सुक्षत्रो अजनिष्ट वेधाः 
तस्य॑ वयं सुम॒तौ य॒ज्ञिय॒स्यापिं भद्रे सौमनसे स्याम 


देवता अश्विनौ 


||  ॥ 
| 
| 2 ॥ 
| 
|| ३ ॥ 
| 
|| 4 ॥ 
| 
| 5 ॥ 
| 
|| 6 | 
| 
|| 7 ॥ 
| 
| 8 | 
| 
॥9॥ 
(म.3, अनु.5) 
देवता मित्रः 


| 
॥॥॥ 
| 
॥2॥ 
| 
॥3॥ 
| 
|| 4 ॥ 


महाँ आंदित्यो नम॑सोप॒सद्यो यातयज्जनो गृणते सुशेवः | 


तस्मां एतत्पन्य॑तमाय जिष्ट॑मग्नौ मित्राय॑ हविरा जुहोत ॥ 5 ॥ 
मित्रस्य॑ चर्षणीधृतोऽवो देवस्य॑ सान॒सि | दयुम्नं चित्रश्र॑वस्तमम्‌ ॥ 6 ॥ 
अभि यो महिना दिवँ मित्रो बभूर्व सप्रर्थाः | 
अभि श्रवोभिः पृथिवीम्‌ ॥ 7 ॥ 
मित्राय॒ पञ्च॑ येमिरे जनां अभिष्टिशवसे | 
स देवान्विश्वान्बिभर्ति ॥ 8 ॥ 
मित्रो देवेष्वायुषु जनाय वृक्तबर्हिषे | 
इष॑ इष्टव्रता अकः ॥ 9 ॥ 
(7) 60 (म.3, अनु.5) 


ऋषिः विश्वामित्रः गाथिनः छन्दः जगती देवता ऋभवः ।-4, इन्द्रः ऋभवः च 5-7 


इहेह वो मन॑सा ब॒न्धुता नर उशिजो जग्मुर॒भि तानि वेदसा | 


याभिर्मायाभिः प्रतिजूतिवर्पसः सौधन्वना यज्ञियं भागर्मानश || ॥ 
याभिः शचीभिश्चम॒साँ अपिंशत ययां धिया गामरिणीत चर्म॑णः | 
येन॒ हरी मन॑सा निरतक्षत तेन॑ देव॒त्वमृभवः सर्मानश ॥ 2 ॥ 


इन्द्रस्य सख्यमृभवः सर्मानशुर्मनोर्नपांतो अपसो दधन्विरे | 
सौधन्वनासों अमृतृत्वमेरिरे विष्टी शमीभिः सुकृतः सुकृत्यया ॥3॥ 
इन्द्रेण याथ स॒रथं सुते सचाँ अथो वशानां भवथा स॒ह श्रिया | 


न वः प्रतिमै सुंकृतानिं वाघतः सौध॑न्वना ऋभवो वीर्याणि च ॥4॥ 
इन्द्र ऋभुभिर्वाजवद्धिः समुक्षितं सुतं सोममा वृंषस्वा गभस्त्योः | 
धियेषितो मघवन्दाशुषो गृहे सौधन्व॒नेभिंः सह म॑त्स्वा नृभिः ॥ 5 ॥ 
इन्द्र ऋभुमान्वाज॑वान्मत्स्वेह नोऽस्मिन्त्सव॑ने शच्यां पुरुष्टुत | 
इमानि तुभ्यं स्वसराणि येमिरे व्र॒ता देवानां मर्नुषश्च॒ धर्मभिः ॥ 6 ॥ 
इन्द्र क्रभुभिर्वाजिभिर्वाजयन्रिह स्तोमं जरितुरुप याहि य॒ज्ञिय॑म्‌ | 
श॒तं केतेभिरिषिरेभिंरायवे स॒हस्र॑णीथो अध्व॒रस्य होम॑नि || 7 ॥ 
(7) 0 (म.3, अनु.5) 


ऋषिः विश्वामित्रः गाथिनः 
उषो वाजेन वाजिनि प्रचेताः स्तोमं जुषस्व गृण॒तो म॑घोनि | 


पुराणी देवि युव॒तिः पुरंधिरनुं व्र॒तं च॑रसि विश्ववारे | । ॥ 
उषो देव्यम॑त्या वि भाहि चन्द्ररंथा सूनृतां ईरय॑न्ती | 
आ त्वां वहन्तु सुयमांसो अश्वा हिर॑ण्यवर्णा पृथुपाज॑सो ये ॥ 2 | 


उषः प्रतीची भुर्वनानि विश्चोर्ध्वा तिष्ठस्य॒मृत॑स्य केतुः | 


समानमर्थं चरणीयमाना चक्रमिव नव्य॒स्या व॑वृत्स्व ॥ ३ ॥ 
अव स्यूमेव चिन्व॒ती मघोन्युषा यांति स्वर्स॑रस्य॒ पत्नी | 


स्वशर्जनन्ती सुभगां सुदंसा आन्ताददिवः पप्रथ आ पृथिव्याः ॥ 4 ॥ 
अच्छा वो देवीमुषसं विभाती प्र वो भरध्वं नम॑सा सुवृक्तिम्‌ | 
ऊर्ध्वं म॑धुधा दिवि पाजों अश्रेत्प्र रोचना रुरुचे रण्वसंद्क्‌ ॥ 5 | 
ऋताव॑री दिवो अर्कैर॑बोध्या रेवती रोदसी चित्रम॑स्थात्‌ | 
आयतीमंग्र उषसं विभातीं वाममेषि द्रविणं भिक्ष॑माणः ॥ 6 | 
ऋतस्य बुध उषसामिषण्यन्वृषां मही रोद॑सी आ विवेश | 
मही मित्रस्य वरुणस्य माया चन्द्रेव॑ भानुं वि द॑धे पुरुत्रा || 7 ॥ 
(8) 62 (म.3, अनु.5) 


ऋषिः विश्वामित्रः गाथिनः -5, गाथिनः विश्वामित्रः जमदग्निः वा 46-8 छन्दः त्रिष्टुप्‌ ।-3, 


गायत्री 4-8 देवता इन्द्रावरुणौ -3, बृहस्पतिः 4-6, पूषा 7-9, सविता 0-2, 
सोमः 3-5, मित्रावरुणौ 6-8 


इमा उं वां भृमयो मन्य॑माना युवावते न तुज्या अभूवन्‌ | 


क्कश्त्यदिन्द्रावरुणा यशो वां येन॑ स्मा सिनं भर॑थः सखिभ्यः || । ॥ 
अयुं वां पुरुतमो रयीयज्छश्वत्तममव॑से जोहवीति | 
स॒जोर्षाविन्द्रावरुणा मरुद्धिर्दिवा पृथिव्या शृणुतं हवं मे ॥ 2 ॥ 
अस्मे तदिन्द्रावरुणा वसुं ष्यादस्मे रयिर्मरुतः सर्व॑वीरः | 
अस्मान्वरूत्रीः शरणैर॑वन्त्वस्मान्होत्रा भार॑ती दक्षिणाभिः ॥ 3 ॥ 
बृर्हस्पते जुषस्व नो हव्यानि विश्वदेव्य | रास्व॒ रलानि दाशुषें || 4 | 
शुचिंम्कैबृहस्पतिमध्वरेषु नमस्यत । अनाम्योज आ च॑के ॥ 5 ॥ 
वृष॒भं चर्षणीनां विश्वरूंपमदांभ्यम्‌ । बृहस्पति वरेण्यम्‌ || 6 ॥ 
इयं ते पूषन्नाघृणे सुष्टुतिदेव नव्य॑सी । अस्माभिस्तुभ्यं शस्यते || 7 ॥ 
तां जुंषस्व॒ गिरं मर्म वाजयन्तीमवा धिय॑म्‌ । वधूयुरिव योषणाम्‌ || 8 ॥ 
यो विश्वाभि विपश्य॑ति भुर्वना सं च पश्य॑ति। स न॑ः पूषाविता भृंवत्‌ ॥9॥ 
तत्स॑वितुर्वरेंण्यं भर्गो देवस्य धीमहि | धियो यो न॑ः प्रचोदर्यात्‌ || :0 | 
देवस्य सवितुर्वयं वाज॒यन्तः पुरंध्या | भर्गस्य रातिमीमहे || :4 | 


देवं नर॑ः सवितारं विप्रां यज्ञैः सुवृक्तिभिः । नमस्यन्ति धियेषिताः ॥ 2 | 
सोमो जिगाति गातुविद्देवानामेति निष्कृतम्‌ | ऋतस्य योनिमासदम्‌ ॥ ।3 ॥ 


सोमों अस्मभ्यं द्विपदे चतुंष्पदे च प॒शवें । अनमीवा इष॑स्करत्‌ || ॥4 | 
अस्माक॒मायुर्वर्धय॑न्नभिमांतीः सह॑मानः । सोमः सधस्थमासदत्‌ ॥ 5॥ 
आ नों मित्रावरुणा घृतेर्गव्यूतिमुक्षतम्‌ । मध्वा रजांसि सुक्रतू || :6 ॥ 


उरुशंसां नमोवृधां म॒ह्ना दक्ष॑स्य राजथः | द्राधिष्ठाभिः शुचिव्रता ॥ ॥7 ॥ 


गृणाना जमदंग्रिना योनांवृतस्य सीदतम्‌ । पातं सोम॑मृतावृधा || :8 | 
| इति तृतीयं मण्डलं समाप्तम्‌ | 


